
Olyan tippeket és ötleteket gyűjtöttünk csokorba ebben a fejezetben, 
amelyek meggyorsítják, megkönnyítik és — nem utolsósorban — bizton- 

Bizony még egy olyan kezes operációs rendszer, mint a Windows XP is 
megmakacsolja néha magát. Az utolsó oldalakon a leggyakrabban 
előforduló problémákra kínálunk gyógyírt. 

EN A Windows XP telepítése ; 


Az XP telepítése könnyebb lehet, mint a Windows 9x/ME-é, 
legalábbis ha tudjuk, hogyan kell elvégezni. 

Ebben a fejezetben bemutatjuk, hogyan kell megfelelően 
alkalmazni az XP telepítési segédeszközeit. 


A Windows XP még az otthoni felhasználásra szánt Home Edition kivi- 
telében is lényegében a Windows NT/2000 utódja. Az olyan jellemzők, 
mint az NTFS fájlrendszer, a megnövelt biztonság és a felhasználó- 
kezelés a Windows profi termékvonalából származnak, így azoknak az 
otthoni alkalmazóknak, akik a Windows 9x/ME irányából nyergeltek át, 
egy másfajta gondolatmenetet kell megtanulniuk. 


1.1 A Home Edition és a Professional Edition 


A Windows XP otthoni (Home Edition) és professzionális (Professio- 
nal Edition) kivitelben kapható. Mindkettő létezik a Windows korábbi 
verziójának upgrade-jeként és persze teljes verzióként is. A Home 
Edition-nel a Windows 98, 98 SE és ME upgrade-elhető, míg a 
Professional Edition a Windows 98, 98 SE, ME, NT4, Windows 2000 
Professional és az XP Home Edition upgrade-elését engedi meg. A Win- 
dows 95 és NT 3.51 felhasználók ezzel szemben a Windows XP drága 
teljes verzióját kénytelenek használni. 


Az otthoni és a professzionális verzió 


1.2 Az előkészületek 


Mielőtt a telepítésbe belefognánk, győződjünk meg arról, hogy kompa- 
tibilis-e a rendelkezésünkre álló hardver és szoftver a Windows XP-vel. 
Elsőként azt kell ellenőriznünk, hogy kielégíti-e a számítógépünk a Win- 
dows XP rendszer-előfeltételeit. A PC-nek minimum 233 MHz-es pro- 
cesszorral kell rendelkeznie, bár a Microsoft az új operációs rendszeréhez 
inkább 300 MHz-es chipet javasol. Ez lehat akár egy Intel Celeron pro- 
cesszor vagy egy ezzel összevethető AMD modell is. A processzornál 
azonban fontosabb a rendelkezésre álló operatív tár mérete. A 64 Mbájt 
az alsó határ, amellyel az XP ugyan már képes futni, de folyékony mun- 
kavégzésről szó sem lehet. A Microsoft ezért 128 Mbájt RAM-ot javasol, 
amivel az operációs rendszer észrevehetően gyorsabbá válik. No persze 
ha valaki tényleg szárnyakat akar adni az operációs rendszerének, ne saj- 
nálja a pénzt a 256 Mbájtnyi RAM-ra 

Egyes gyártók már XP-re optimalizált meghajtókat is kínálnak a termékeikhez 


1.3 A kompatibilitásról 


A Microsoft a kompatibilitás ellenőrzéséhez különféle lehetőségeket 
kínál. Egyfelől található az interneten egy úgynevezett hardverkompa- 
tibilitási lista (www.microsoft.com/hcl: Hardware Compatibility List), 
amely arról informál, hogy mely készülékeket tesztelte az adott cég a 
Windows XP-vel. 

Persze a Windows XP-t arra is késztethetjük, hogy maga keresse meg a 
nem kompatibilis hardvereket és szoftvereket. Ehhez indítsuk el a meglé- 
vő Windowsunkat, és tegyük be az XP CD-t. Normál esetben automati- 
kusan elindul a setup, és egy üdvözlő menü jelenik meg. Ha nem így len- 
ne, akkor kattintsunk a CD-n a Setup.exe fájlra. A menüből válasszuk ki a 
Rendszer-kompatibilitás ellenőrzése parancsot, és kattintsunk a Rendszer 
automatikus ellenőrzése opcióra. A Setup ekkor megjeleníti a PC-nk azon 
készülékeinek és szoftvereinek a listáját, amelyek feltehetőleg nem fog- 
nak együttműködni az XP-vel. 

Az XP kompatibilitási teszt 


Ha ezt az információt már azelőtt meg szeretnénk kapni, mielőtt az XP 
miatt költségekbe vertük volna magunkat, akkor az internetről is meg- 
szerezhetjük a kompatibilitási tesztet. Ehhez a 32 Mbájtos Upgrade 
Advisor vár letöltésre a download.microsoft.com/donwload/whistler/ 
Utility/1.0/ VXP/EN-US/UpgAdv.exe címen. 


1.4 A telepítés első lépései 


Ha a PC-nk Windows XP kompatibilis, akkor végre foglalkozhatunk a 
telepítéssel. Az XP-nek egy partícióban minimum 1,5 Gbájt szabad tár- 
kapacitásra van szüksége. Ellentétben azonban a Windows 9x-el és a 
ME-vel, ennek nem kell feltétlenül a C: meghajtón lennie. 

A telepítést követően a rendelkezésre álló hely a merevlemezeink vala- 
mennyi partíciójában lecsökken. Ennek oka a Windows ME-ből is ismert 
Rendszer-visszaállító, amely a RESTORE elnevezésű rejtett könyvtárban 
tárolja a lépéseinket. Az XP a szabad tárkapacitás egy adott hányadát tart- 
ja fenn ebben a könyvtárban. Célszerű tehát valamivel több Mbájttal ellát- 
ni a partíciókat, hogy nagyobb hely álljon a RESTORE mappa rendelkezé- 
sére. Ezzel megnövelhetjük a rendszer-visszaállítás kínálta biztonságot. 


1.5 Telepítési módok 


Amint meggyőződtünk arról, hogy az XP telepítésének semmi sem áll- 
ja az útját, három telepítési mód közül választhatunk: 
1. Komplett újratelepítés a merevlemez formázásával és esetleges újra 
partícionálásával. 
2. Egy másik operációs rendszerrel párhuzamosan történő telepítés. 
3. Egy másik Windows verzió upgrade-je. 


1.5.1 A komplett újratelepítés 


A komplett újratelepítésnél az XP-nek kiválasztott partícióban vala- 
mennyi meglévő fájl és mappa törlődik. Ha egyúttal a merevlemezt is új- 
ra szeretnénk partícionálni, akkor a többi meghajtó összes könyvtára és 
állománya is törlődik. Ezért a telepítés előtt egy másik adathordozóra, 
CD-re vagy hálózati lemezegységre kell kimentenünk a fontos dokumen- 


tumokat és beállításokat. A merevlemez formázását és a partícionálást az 
XP telepítése során is elvégezhetjük, nincs szükség a merevlemez előké- 
szítésére egy indítólemezzel és az fdisk paranccsal, mint ahogyan az a 
Windows 9x és ME alatt volt. 

Az újratelepítés vitathatatlan előnye, hogy a Windows XP nem veszi át 
az előzőleg használt oprációs rendszerek adathulladékait és felesleges 
Registry-bejegyzéseit. Így az operációs rendszer valamivel gyorsabb és a 
lefagyásokkal szemben is ellenállóbb lesz. Másfelől viszont a telepítés is 
tovább tart, mivel az összes alkalmazásunkat újra kell telepítenünk és 
konfigurálnunk. 

Az újratelepítéshez indítsuk a PC-t a Windows XP CD-ről. Ehhez a 
BIOS-ban az Advanced BIOS Features alatt a CD-olvasóra kell állítanunk 
a First Boot Device-t. Ezt a funkciót már szinte valamennyi, egy kicsit is 
aktuális BIOS támogatja. Ezután közvetlenül a CD-ről indíthatjuk a telepí- 
tést. 

Az újratelepítés az operációs rendszer upgrade- és teljes verziója eseté- 
ben is lehetséges. Ha az upgrade-et szereztük be, és nincs korábban tele- 
pített Windows verzió a PC-nk merevlemezén, akkor a korábbi 
Windowsunk telepítő lemezére lesz szükségünk. Ezt az XP telepítés so- 
rán egyszer be kell tennünk a CD-olvasóba. 

A Windows 9x és ME felhasználók egy újabb gondolatmenettel kény- 
telenek megbarátkozni a Windows XP setup során, ám aki használta már 
a Windows 2000-et, az szinte azonos telepítési eljárással fog találkozni. 
Ide tartozik az is, hogy a Microsoft a Windows 9x setup-jának számos, a 
felhasználótól várt inputját automatizálta, és újraindításra — normál eset- 
ben — csak a setup befejezése után van szükség. Ráadásul a Windows XP, 
a 2000-hez hasonlóan, vagy az összes rendelkezésre álló kellékprogramot 
felteszi a merevlemezre, vagy egyet sem. 

A setup képernyőn elérhető Optimális Windows komponensek telepíté- 
se opció mindenekelőtt néhány ritkán használatos hálózati segédprogra- 
mot sorol fel. Persze találhatunk fontosabb alkalmazásokat is, amelyeket 
itt választhatunk ki, így például az MSN Explorert vagy az Index-szolgál- 
tatást, az XP automatikusan és előzetes kiválasztás nélkül is felteszi. Az 
átlagos otthoni felhasználót azonban legfeljebb a fax-szolgáltatások érde- 
kelhetik. 


1.5.2 A párhuzamos telepítés 


A második lehetőség egy másik Windows verzióval történő párhuza- 
mos telepítés. Persze ehhez előbb fel kell telepítenünk a régebbi operáci- 
ós rendszert. Ha először a Windows XP-t tesszük fel, majd ezt követően a 
Windows ME-t vagy a 2000-t, akkor az XP fontos fájljai felülíródnak. A 
Windows XP Setup felismeri a korábbi Windows verziót, és automatiku- 
san kialakít egy bootmenüt. Ebben kiválaszthatjuk, hogy mikor melyik 
Windows verziót szeretnénk elindítani. 

A párhuzamos telepítés előfeltétele, hogy az XP-t egy, a már meglévő 
Windowstól eltérő meghajtóra kell feltennünk. A párhuzamos telepítés- 
nél nemcsak a két operációs rendszer igényel helyet a merevlemezen, 
hanem a legtöbb alkalmazásunkat is duplán kell feltennünk. Csupán 
csak az egyszerűbb Windows programok engedik meg, hogy az .exe 
fájljuk meghívásával két operációs rendszerből indítsák őket. A komple- 
xebb alkalmazások, például az Office csomag esetén ez a kísérlet hiba- 
üzenetet eredményez, mivel a szoftver egyes rendszerfájljait nem leli. 
Ezért ezen programok setupjait mindkét Windows verzió alatt le kell fut- 
tatnunk, és mindegyik esetben más telepítési címet kell megadnunk. A 
legjobb, ha az ilyen alkalmazásokat abba a partícióba telepítjük, amely- 
ben a hozzá tartozó Windows is található. Ezt mindenképpen vegyük fi- 
gyelembe a merevlemez partícionálásánál, és kellően nagyra válasszuk a 
meghajtókat. 


1.5.3 Az upgrade 


A legegyszerűbb telepítési mód egy Windows verzió upgrade-je. Ezzel 
gondoskodunk arról, hogy az XP átvegye a meglévő beállításokat, példá- 
ul az Asztalét vagy az Internet Explorerét, és így nem kell időt pazarol- 
nunk a rendszer ismételt konfigurálására. További előny, hogy azonnal 
használhatjuk is a telepített alkalmazásainkat, például az Office- 
csomagot. 

Ennek a feltétele, hogy a programjaink XP-kompatibilisek legyenek. 
Mivel a setup számos beállítása feleslegessé válik, ezért ez a telepítési 
mód mindenekelőtt a tapasztalatlanabb felhasználóknak és a Windows 
9x/ME alkalmazóknak javasolható. 

A hátrányt a felesleges Registry-bejegyzések adathulladékai jelentik, 


amelyeket ennél a setup-módszernél tovább hurcolunk magunkkal. Ezek 
lefékezik az XP-t, és működésbeli zavarokat is okozhatnak. 

Mivel az XP önmaga is kereken 1,5 Gbájtnyi szabad tárhelyet igényel, 
így a kiválasztott meghajtón minimálisan ennyi szabad helynek kell len- 
nie. Ha a szabad hely 1 Gbájtnál lényegesen kisebb, akkor a Windows XP 
setup megtagadja a telepítést. Ekkor aligha tudjuk elkerülni az újrapar- 
tícionálást és a meglévő Windows verzió törlését. Megpróbálhatunk 
ugyan több helyet kiszorítani bizonyos alkalmazások eltávolításával és a 
nagy fájlok, mint például a képek törlésével, ez azonban nagyon nehéz- 
kes. Az sem árt, ha a rendszer RESTORE könyvtára is kicsit nagyobb. 

Az XP már a setup alatt megpróbálja felvenni a kapcsolatot a Micro- 
softtal egy rendelkezésre álló internetes összeköttetés után kutatva, és 
persze a fájlok update-jei után is keresgél a Microsoft-szerveren. Eköz- 
ben aktualizálja az egyes telepítőfájlokat. 


1.6 Illesztöprogramok és update-ek 


A Windows XP ugyanazt az illesztőprogram-modellt használja, mint a 
Windows 2000, és a drájverek ezreit hozza magával az aktuális készülé- 
kekhez. Gondot jelenthet viszont, ha már nem kapható készüléket talál a 
PC-nken. Mindenekelőtt az XP régebbi ISA-kártyákhoz szolgáló drájver- 
listájában tátongnak nagyobb rések. Ha az XP nem képes illesztőprog- 
ramot adni a készülékhez, akkor nézzük meg a gyártó honlapján, hogy 
nem kínál-e a kártyájához drájvert a Windows 2000 alá. Ez feltehetőleg a 
Windows XP alatt is működni fog. Ha itt nem találunk semmit, akkor a 
készüléket nem tudjuk használni az XP alatt. Ezt azonban már előre felis- 
merhetjük, ha a korábban említett Microsoft-féle kompatibilitási tesztet 
használjuk. 

Számos Microsoft-féle illesztőprogram képtelen kiaknázni a hardver 
teljes teljesítményét, vagy — mint például a grafikus kártyáknál — nem ké- 
pes a legjobb sebességet kínálni. Ezért célszerű rendszeresen kutatni az 
interneten a hardver aktualizált XP drájverei után. 

Jóval nagyobb nehézséget jelentenek a készülék-meghajtóknál az ope- 
rációs rendszerhez még nem illesztett alkalmazások. Ez mindenekelőtt a 
rendszerközeli programokra vonatkozik, például a vírusölőkre, a tűzfa- 


lakra vagy a CD-író szoftverekre. Igaz ugyan, hogy az XP rendelkezik 
egy olyan funkcióval, amely képes egy másik Windows verzió látszatát 
kelteni, de ez még nem elég. Ezeket az alkalmazásokat már a kompatibi- 
litási teszt is XP-re alkalmatlannak bélyegzi. A legjobb, ha a szoftver- 
gyártónk honlapján utánanézünk, hogy van-e vagy mikor készül el az 
XP-hez alkalmas verzió. 


1.7 További telepítési funkciók 


Az XP Setup-ablakából egy sereg segédprogramot és varázslót is elér- 
hetünk, amelyek a számítógépünk konfigurálásában segíthetnek. Ezek 
meghívásához indítsuk el a Windowst, és tegyük be az XP CD-t. A setup 
ablakban kattintsunk a Kiegészítő feladatok végrehajtása opcióra. A kö- 
vetkező ablakban egy Remote Desktop kapcsolat (Távoli asztali kapcso- 
lat) beállítását, egy Kis céges vagy otthoni hálózat kialakítását és Fájlok 
és beállítások átvitelét végezhetjük el. 

A Remote Desktop kapcsolat a Windows XP Professional egy új funk- 
ciójára vonatkozik, s egy másik számítógép távvezérlésére szolgáló egy- 
szerű funkció. Kapcsolati útként az internetet, egy telefonvonalon keresz- 
tüli direkt kapcsolatot és egy LAN-t kínál fel. 

Ez a funkció a Windows 98 vagy 2000 alatt is fut. Ha egy olyan PC-be 
tesszük be a Windows XP CD-t, amelyen az említett operációs rendszerek 
valamelyike dolgozik, akkor ott feltelepíthetjük a Remote-program klien- 
sét, majd megjeleníttethetjük az XP-s gép aktuális képernyőjét. Ehhez a 
másik PC komplett távvezérlése társul, amihez persze a másik felhaszná- 
lónak is hozzá kell járulnia. E-mailen vagy a Microsoft Messengeren ke- 
resztül egy mellékelt fájllal egy meghívót küld nekünk, amelyre kettőt kat- 
tintva a kapcsolat létesítésére történő felszólítás jelenik meg. 

Amint a kapcsolat létrejött a host-gép automatikusan letiltódik, és a 
, Temote felhasználó" szabadon rendelkezhet. A Remote Desktop kapcso- 
lat segédprogramot a telepítés után a Start menüben a Minden program 
Kellékekkkommunikáció alatt találhatjuk meg. Nem túl gyors, de a célnak 
megfelel. 

A Kis céges vagy otthoni hálózat létrehozása funkció mögött egy peer- 
to-peer hálózat felépítésére szolgáló varázsló húzódik meg, amelyet már 

Itt találjuk a Távoli asztal kapcsolatot 


a Windows ME is tartalmazott. Ez végigvezeti a felhasználót a szükséges 
beállításokon, és előkészíti a PC-t a hálózati bejelentkezésre. Az olyan 
bejegyzésekről, mint egy IP-szám és a Subnet-maszk megadása, viszont 
lemond. A Fájlok és beállítások átvitele bejegyzés egy roppant hasznos 
funkcióhoz vezet, amellyel egy Windows 95-ös, 98-as, ME-s, NT 4-es, 
2000-es vagy XP-s PC asztal környezetét lehet átvinni egy XP-s gépre. 

De a fordított út is lehetséges, mondjuk az XP-ről a Windows 98 felé. 
A szoftver egy flopira teszi ki a varázslót, erről kell a programot a másik 
PC-re feltenni. Ehhez azonban az XP CD-jét is választhatjuk. Ezt követő- 
en a varázsló nekifog az információgyűjtésnek. Megkeresi az Asztal be- 
állításait, az Internet Explorer Kedvenceit, vagy a Saját fájlok mappa fájl- 
jait, és a LAN-on keresztül átmásolja a másik számítógépre. Az átvitel- 
hez választhatunk közvetlen soros kapcsolatot is, vagy az adatokat egy 
külső adathordozón, például egy ZIP-lemezen tárolhatjuk. Az ekkor átvi- 
endőket magunk választhatjuk ki egy listából. 

A fájlok és a beállítások átvitele összességében az Office XP csomag- 
ból ismert, Saját beállítások tárolására szolgáló varázslóra emlékeztet. 


Am eltérően attól, ezúttal nincs mód az adatok interneten történő átmene- 
ti tárolására, mondjuk egy Microsoft szerveren. - 


1.8 Profi segédprogramok az XP-re való átszálláshoz 


A fájlok és beállítások átvitelére szolgáló varázslón kívül az XP egy 
professzionális programot is hoz magával, amellyel a hálózati adminiszt- 
rátorok a cég hálózatában lévő többi számítógépre vihetik át a beállításo- 
kat. A User State Migration Tool olyan kliens gépeket feltételez, amelyek 
egy domén-kontrollerhez csatlakoznak. A beállítások összegyűjtésére és 
átvitelére két .exe fájl szolgál, míg négy .inf fájl a migrációs szabályokat 
tartalmazza. A felhasználó egy scripttel tölti le a szabályokat, és hozza át 
a saját gépre a szerverről. : 

This command-kne tool collects a users documents 

and settings (state) before an operating system d : 

megration to Windows 2000 is performed and 7976 Ty 

command of the User State Migration Tool is run 


before installation to collect a users state 
1 information. After the installatton of Windows 2000 ís [DOCAUTHOR] ti 
complete, the LosadState command of the tool ís run ] 9 Ruzthe Windexa 2000 

You can use this tool when dong a side-by-side 

(from one computer to another) or wipe-and-load 

(on the same computer) migration. If you are 

upgrading from Windows 95, windows 98, or windows NTS 4.0 to windows 2000, 
you do not need this tool. 


The User State Migration Tool can do the following tasks without the modification 


A User State Migration Tool-ról részletesen is olvashatunk a Microsoft webol- 
dalán 


A User State Migration Tool előnye a beállításokat átvivő-varázslóval 
szemben a nagyobb rugalmasság. A rendszeradminisztrátor a legalsó 
Registry-ágig megadhatja, hogy mely beállításokat szeretné átvinni. A 
Microsoft-féle Technet-adatbázisban, a www.microsoft.com/germany/ 
ms/technetdatenbank címen a Windows XP-re szövegesen rákeresve 
egy cikkre bukkanhatunk, amely részletesen ismerteti ezt az eljárást. 


A Windows 2000-hez hasonlóan a Windows XP is képes a felügyelet 
nélküli, teljesen automatikus telepítésre. Ehhez az operációs rendszer 
több lehetőséget is kínál. Ezek egyike egy már meglévő XP-telepítés 
klónozása egy másik, azonos felszereltségű PC-re. Az ehhez tartozó 
rendszer-előkészítő programot, a  Sysprep.exe-t, a Windows XP 
Professional CD Supporools alkönyvtárában, a deploy.cab archívum- 
ban találjuk. A Sysprep.exe egy olyan, egyszerű image-program, amely 
egy XP konfigurációnak egyik PC-ről a másikra való átvitelére szolgál. 
Az igazsághoz azonban hozzátartozik, hogy nem éri el az olyan alkalma- 
zások teljesítményét, mint amilyenek a Norton Ghost vagy a Powerguest- 
féle Drive Image. 


EI Az első pillanatok 


Gyakran sok múlik apróságokon, rejtett beállításokon, egy új 
képernyőn vagy valamilyen illesztőprogram frissítésén. 
Ebben a fejezetben megmutatjuk, hogyan érhető el néhány 
egérkattintással, hogy a PC-s munkánk hatékonyabb 

és szórakoztatóbb legyen. 


Aki vesz ma egy új PC-t, az nagyteljesítményű számítógépet kap, nagy 
merevlemezzel, sok memóriával és megbízhatóan működő operációs 
rendszerrel. De mindez még messze nem jelenti azt, hogy a komputer 
működése mindig optimális: egyeseket a Microsoft képernyő-motívumai 
idegesítenek, mások csodálkoznak, hogy egyes weboldalak miért nem je- 
lennek meg a képernyőjükön. Ehhez jön még -— és ez már súlyosabb — az 
olyan hardver, amelyet a Windows nem ismer fel rendesen. 


2.1 Több mint külcsin 


Sok olyan beállítás van, amelyek egyszerűen csak kellemesek. Elég né- 
hány egérkattintás, és nem kell többé a Windows XP zöld Microsoft-me- 
zejét bámulnunk. Egy fotó a kicsiről vagy a nyaralásról változatosságot 


jelent, és otthonosabb, mint a szokásos Windows-motívumok. Hogy ho- 
gyan lehet a Windows-felületet átszabni, az kiderül a következő oldala- 
kon. Az átalakítások közé tartozik a saját telepítésű Sajátgép 15. Hogy az 
Asztalon milyen ikonok jelennek meg, és például milyen programoknak 
kell a Tálcára kerülniük, az nagyrészt személyes ízlés kérdése. Ugyanak- 
kor ezek a beállítások abban is segítenek, hogy hatékonyan dolgozzunk. 
Aki nem a Windows Start menüjéről indít el egy programot, hanem ikon- 
ról, az gyorsabban célhoz ér. 

A személyes beállításoknak főleg akkor van értelmük, ha a családban 
vagy egy kis irodában több felhasználó is osztozik egy PC-n. Ilyenkor 
felhasználói fiókokat lehet létrehozni, hogy minden felhasználó a saját, 
védett területén dolgozhasson. Aki felhasználói fiókot akar létrehozni, 
annak adminisztrátorként kell bejelentkezni a Windows XP-be, de a ké- 
sőbbiekben erre még részletesen is kitérünk. 

Az XP Home Editionnél először csak a , rendszergazdának" van beren- 
dezve egy fiók. Vagyis aki elindítja a PC-t, az bármit megváltoztathat a 
rendszeren. De amint felhasználói fiókokat hozunk létre, azok felhaszná- 
lói csak korlátozott jogokkal rendelkeznek, és például nem tudnak hard- 
vert telepíteni, és más felhasználó fájljait sem érik el. Viszont minden fel- 
használó megtervezheti és berendezheti a saját Asztalát. Így ha legköze- 
lebb elindítja a PC-t saját felhasználói nevével, már saját egyedi munka- 
környezetében találja magát. 


2.2 Biztonságos és rejtett 0 


Ha berendezzük az Asztalunkat, érdemes olyan beállításokat előnyben 
részesíteni, amelyek megkönnyítik és meggyorsítják a munkánkat. Le- 
gyen szó a legújabb Windows-frissítésről vagy tanúsított eszközmeghaj- 
tókról, megmutatjuk, hogyan lehet kis trükkökkel lendületet adni a PC- 
nknek. Így például a már nem is olyan fiatal operációs rendszer sok hibá- 
ját is ki lehet küszöbölni, ha telepítjük valamelyik Windows XP Service 
Pack-et. E szervizcsomagokat le lehet tölteni az internetről, a Microsoft 
weboldaláról, illetve CD-mellékletünkön is találnak ilyet. 

A Microsoft a biztonsági patchek mellett biztonsági ellenőrzést is kínál 
az Internet Explorerhez. Ezt a vizsgálatot egy, az internetről letölthető 


programmal, az ún. Microsoft Baselinse Security Analyzer (MBSA) segít- 
ségével tudjuk elvégezni. Miután telepítettük, a program az internet- 
kapcsolatunkon keresztül átvizsgálja a rendszerünket. Ellenőrzi, hogy te- 
lepítettük-e az aktuális biztonsági patcheket, hogy NTFS fájlrendszerrel 
dolgozunk-e, és használunk-e gyenge, tehát könnyen feltörhető jelszava- 
kat. , 

Semmi sem maradhat rejtve... 


A Microsoft Analyser-e nemcsak felfedezi a biztonsági réseket, hanem 
azt is megmutatja, hogyan tudjuk kiküszöbölni ezeket. 

Sajnos, ez a praktikus eszköz árnyékéletet él a Microsoft weboldalain: 
jól el van rejtve, és — ami a Microsoftnál sajnos gyakran előfordul — min- 
dig más helyre költözik. Mégis érdemes rendszeresen letölteni és bevetni 
az MBSA-t, mert amint új biztonsági réseket fedeznek fel, a Microsoft 
aktualizálja a programot. 

A biztonsági ellenőrzőprogram felkutatásához nyissuk meg a Microsoft 
weboldalát (www.microsoft.com). A Get secure — stay secure linkről ju- 
tunk a biztonság témájú weboldalakra. Ha nem látjuk meg azonnal az 
MBSA-t, írassuk ki balra a navigációs soron a mappa tartalmát. Az 
MBSA a További információk és végül a Security Tools alatt rejtőzik. 

A frissítéseken és biztonsági patch-eken kívül mindig vannak új, hasz- 
nos segédprogramok is a Microsoft weboldalain. Ezeket nemcsak érde- 
mes, hanem egyenesen ajánlott letölteni. 


Rendszeres frissítés nélkül a régi Media Player időnként megtagadja, 
hogy fájlokat játsszon le az internetről, vagy az XP egyszerűen megakad 
leállításkor. Ha az ilyen és hasonló problémákat el akarjuk kerülni, néz- 
zünk körül gyakrabban a Microsoftnál (a www.microsoft.com alatt a 
Support területen). 


2.3 Ha már semmi sem működik 


Ha olyan problémánk adódna, amellyel nem foglalkoznak a tippjeink, 
és a tapasztalt számítógépes barátok sem tudják a megoldást, érdemes 
egy pillantást vetni a Microsoft weboldalaira. Megoldási javaslatokat ta- 
lálunk például a hibásan futó operációs rendszerre, a Knowledge Base- 
ben (a tudásbázisban). Ebben az adatbázisban kulcsszavakkal kereshe- 
tünk problémákra és a megoldásukra. 

A Microsoft Tudásbázisban kulcsszavakkal kereshetünk megoldást problémáinkra 


Előfordul, hogy a hírcsoportok is segítenek. Itt olyan tapasztalt XP- 
felhasználókat kérdezhetünk meg közvetlenül, akik már számos problé- 
mával megbírkóztak, és lehet, hogy a mienkre is készenlétben tartják a 
megoldást. A Knowledge Base-t, a newsgroupokat és a gyakori kérdések 
listáját (FAO) is megtaláljuk az interneten, a Microsoft oldalain, a Service 
and Support link alatt. 


2.4 Utolsó mentsvár 


Ha a PC-nk a rendszeres karbantartás ellenére sem működik már rende- 
sen, akkor újra kell installálni az operációs rendszert. De ez sem boszor- 
kányság, ha van egy ún. Recovery (helyreállító) CD-nk. Manapság sok 
PC-hez adnak ilyen biztonsági CD-t. Ezen rajta van az operációs rend- 
szer, és a beépített hardverelemek illesztőprogramjai is. Erről a CD-ről, 
amint a megnevezése is sejteti, a számítógép vásárláskori konfigurációját 
lehet szükség esetén visszaállítani. Rendszerleállás esetén a Windowst 
néhány egérkattintással visszaállíthatjuk a kiinduló állapotra. 

Ez azonban problémákat is rejt: az alapállapot ugyan hamar visszaáll, 
de a következmények bizonyos esetekben messzemenőek lehetnek, mert 
a személyes adataink és a programok, amelyeket időközben telepítettünk, 
elvesznek. 


Figyelem! Még ha a merevlemezünkön két vagy több külön partíció 
is van, a recovery-tool akkor is minden partíción könyörtelenül felülír- 
ja a fájlokat. Ezért okvetlenül mentsük el az adatokat, mielőtt a 
Recovery CD-vel visszaállítanánk az alapállapotot. 


A széles körben elterjedt nézet ellenére a Recovery-CD-s Windows 
semmilyen működésbeli korláttal sem jár. Az egyetlen korlátozás: az ope- 
rációs rendszer recovery-verzióban kizárólag arra a PC-re telepíthető, 
amellyel vásárolták. Erről a BIOS-ellenőrzőfunkciók gondoskodnak a te- 
lepítésnél. ; 


2.5 Rejtett fedélzeti eszközök 


Nemcsak a Microsoft-oldalakon, az interneten találunk hasznos segéd- 
programokat, hanem magán a Windows-CD-n is. Ezek a programok alap- 
értelmezésben nem települnek fel, így alig tudja valaki, milyen hasznos 
segítőket rejt a CD. A rejtett segédprogramok közé tartoznak többek kö- 
zött: 

u a backup 
a a faxszolgáltatások 
u a CD-író funkció 


u a távoli elérés támogatás (karbantartás távoli eléréssel 
mum hardverkompatibilitási tesztek. 

Míg például a faxszolgáltatások telepítése teljesen egyszerű — ez a Win- 
dows-telepítőből indul ( Vezérlőpult /Programok) — a backup programot a 
Windows Intézőből kell telepíteni. Ehhez kattintsunk duplán a Windows 
CD-n az ntbackup.msi fájlra, a valueadd/msft/ntbackup könyvtárban. 


ES Kezdőből szakértő 


A Windows XP (az XP egyébként az experience szóból szárma- 
zik, ami tapasztalatot és élményt is jelent) az első pillantásra 
kissé szokatlannak tűnik, e fejezet segítségével azonban játszi 
könnyedséggel leküzdhetők az első akadályok. 


Aki ma új számítógépet vásárol, szinte kivétel nélkül a Windows XP 
operációs rendszert kapja hozzá. A különféle nagyáruházakban kínált 
PC-ken rendszerint már készen telepített XP-t árulnak, vagyis a PC-t 
azonnal használatba lehet venni. I 

Az új számítógéphez kapott Windows verziók általában a Windows XP 
Home Edition változatai, vagyis olyan verzióról van szó, amelyet magán- 
célú felhasználásra fejlesztett ki a Microsoft. A Home Edition csupán an- 
nyiban különbözik bátyjától, az XP Professional-től, hogy hiányoznak 
belőle különböző hálózati és biztonsági funkciók. A két verzió azonban, a 
lényegi kezelést és a funkcióikat tekintve, nem tér el egymástól. Az új 
Windows-zal az otthoni felhasználónak és a profinak is először meg kell 
ismerkednie. A lényeges újítások már az új PC indulásakor feltűnnek. A 
zöld mezőt megjelenítő felület felfedezésre és időzésre csábít. . . 


3.1 Az új Start menü 


Aki először indítja el az új PC-jét, az — a Windows 98-cal ellentétben — 
nem az ÁAsztallal fog találkozni a rajta elvárt különböző ikonokkal. Sőt, a 
virágos mezőn csak a Lomtár lebeg, kivéve, ha olyan komplett rendszert 


vásároltunk, amelynél a gyártó már az Asztalt is konfigurálta. Eredetileg 
a Windows XP Asztala meglehetősen kitakarított benyomást kelt. 

A Start menüre kattintva további változások kerülnek napfényre, ame- 
lyek közül a legfeltűnőbb a kettős megosztottság. Az ablak bal oldalán az 
utoljára használt programok szimbólumait láthatjuk, s fix alkotónak csak 
az Internet Explorer és az E-mail kliens szimbólumai számítanak. 

A Start menü bal oldalán az utoljára használt programokat gyüjti össze az XP 


Az ablak jobb oldali területén lévő szimbólumok segítségével a fonto- 
sabb alkalmazásokat lehet gyorsabban elérni. Itt a Vezérlőpult és a Kere- 
sés szimbólumán kívül a saját fájlokat tartalmazó mappák is megjelen- 
nek. 

A Windows XP-nél elegendő, ha az egeret rátesszük valamelyik szim- 
bólumra, például a Minden program-ra, és egy kis idő múlva megjelenik 
a hozzá tartozó almenü. Azt, hogy az új Start menüt akarjuk-e használni, 
vagy a klasszikus változatot, magunk dönthetjük el. 

Kattintsunk az egér jobb oldali gombjával a Windows Start menüjének 
egy szabad területére. A helyi menüben egyetlen bejegyzés jelenik meg: a 
Tulajdonságok. A következő ablakban válasszuk ki a Start menti bejegy- 
zést 


Ha a Windows már jól megszokott Start menüjét szeretnénk használni, 
akkor kapcsoljuk be a Klasszikus Start meni opciót. Ha a Start menün 
változtatni szeretnénk, akkor válasszuk a Testreszabást. 


Testreszabás 


Ezt a menüstílust használva könnyen férhet 
hozzá az internethez, e-madhez és 


korábbi változataiból ismert menüstílust 
használhatja. 


Választhatjuk a klasszikus nézetet is 


Az Általános regiszterlapon azt határozhatjuk meg, hogy mennyit mu- 
tasson meg a Start menü az utoljára használt programokból. Kattintsunk a 
Start menüben megjelenő programok száma mezőben álló számra. 

Ha a Start menü jobb oldalán megjelenő szimbólumokat szeretnénk 
megváltoztatni, akkor lépjünk be a Speciális regiszterlapra. A Start menü 
elemei alatt határozhatjuk meg, hogy hogyan jelenjenek meg a Start me- 
nüben a szimbólumok. 

Ha azt szeretnénk, hogy a Start menü Sajátgép bejegyzésével gyorsan 
elérhessük a lemezegységeinket, akkor válasszuk a Start menü Sajátgép 
eleméhez a Megjelenítés menüként opciót. Ha ezután a Start menüben a 
Sajátgép-re kattintunk, a lemezegységeket tartalmazó almenü jelenik 
meg. 

Ha viszont azt szeretnénk, hogy a Hálózati helyek ne jelenjen többé 
meg a Start menüben, akkor a megfelelő bejegyzés előtt kapcsoljuk ki a 
kijelölő négyzetet. Az ablakból az OK-val lépjünk ki. 


3.2 A Sajátgép elhelyezése az Asztalon 


A Sajátgép ikon több Windows generáción keresztül az Asztal bal felső 
sarkában helyezkedett el. Aki ezt a szimbólumot gyakran használta, az a 
Windows XP Asztalán hiányolni fogja. Ebben az esetben készítsük el az 
ikont az Asztalon. 

— Kattintsunk az egér jobb oldali gombjával az Asztal egy szabad terü- 
letére. A helyi menüből válasszuk a Tulajdonságokat, és a következő ab- 
lakban lépjünk be az Asztal regiszterlapra. 


Asztali elemek 
j ! Atalános [web [0 
Asztak ikonok 
TI Dokumentumok KT Hálózati helyek 

Az Asztal karbantartása 


A karbantartás hatására a nem használt asztali elemek egy 


mappába k 
[4] Az Asztal karbantartása varázsló futtatása 60 naponként 


A Sajátgép szimbólumot kitehetjük az Asztalra 


Az ablak alsó felében kattintsunk az Asztali elemek testreszabása kap- 
csolóra, majd a következő ablakban válasszuk ki az egérrel azokat az ele- 
meket, amelyeket meg szeretnénk jeleníteni az Asztalon. Ha szeretnénk 
egy mappát a dokumentumainkkal, akkor jelöljük ki itt a megfelelő be- 
jegyzést. 


3.3 A Windows XP aktiválása 


A Windows XP leglényegesebb újítása kétségtelenül a regisztrálási 
kényszer. Az operációs rendszer az első indítását követően csak 30 napig 
működik, ha a terméket nem aktiváljuk. 

Aki előre konfigurált PC-t vásárolt, annak a Windows XP-t nem kell 
aktiválnia. A számítógéppel azonban nem is a Windows XP teljes verzió- 
ját kapjuk meg, hanem csak egy ún. Recovery-CD-t. Ezzel egy lefagyás 
után ismét visszaállíthatjuk a rendszert. 

A Windows XP-t telefonon vagy az interneten keresztül is aktiválhat- 
juk. Akinek még nincs online kapcsolata, vagy ódzkodik a Microsoft-féle 
átláthatatlan, online adatátviteli eljárástól, az használja a telefonját. 

De ne azonnal regisztráljuk a Windowst, hanem előbb igény szerint 
konfiguráljuk, és győződjünk meg arról, hogy az összes komponense hi- 
bátlanul működik. A felhasznált hardverrel kapcsolatban ugyanis infor- 
máció épül abba a telepítési kódba, amelyet a Microsoft felé kell továbbí- 
tanunk. Aki utólag cserél ki hardverösszetevőket, az adott esetben kény- 
telen ismét aktiválni az operációs rendszerét. 

— Ha a Windows aktiválását még nem végeztük el, akkor egy kulcs 
szimbólum jelenik meg a Tálcán. Ebből megtudhatjuk, hogy az operációs 
rendszerünk még hány napig képes aktiválás nélkül működni. Ha rákat- 
tintunk erre a kulcsra, akkor elindul az aktiválást támogató varázsló. 


3.4 A Vezérlőpult új ruhája 


Habár a Windows XP Vezérlőpultja nem új, -de számos változáson 
ment keresztül. Ez már a nézetnél kezdődik. Ha megnyitjuk, akkor nem a 
megszokott konfigurációs szimbólumok jelennek meg, például a nyomta- 
tó, a szoftverek vagy a hálózat számára, hanem több kategória. Ezek kö- 
zül néhány megegyezik a Vezérlőpult már jól ismert szimbólumaival. Így 
a Szoftver kategóriára kattintva a programok telepítési, illetve eltávolítási 
menüje jelenik meg. Ha viszont a Hálózatok és Internetes kapcsolat-ra 
kattintunk, akkor egy újabb, további opciókat tartalmazó ablak nyílik 
meg. 

A Vezérlőpult ablaka a Windows XP összes többi ablakához hasonlóan 
lényegében két részre van osztva. Az ablak bal oldali részében egyféle 


navigációs tárra és egy olyan részre bukkanunk, amely különböző válasz- 
tási kategóriákat kínál. A Windows klasszikus nézeténél itt szimbólumo- 
kat találunk. ; 

A navigációs tárban olyan opciók jelennek meg, amelyeknek a segítségé- 
vel az ott megadott feladatokat gyorsan el lehet érni. Ha pl. a Vezérlőpult 
már megszokott nézetét részesítjük előnyben, akkor a navigációs tár bal 
felső részében egyszerűen válasszuk a Váltás a klasszikus nézetre opciót. 

A navigációs tárban megjelenő feladatok a főablak tartalmával változ- 
nak. Viszont a Lásd még ablakot mindig tartalmazza, amellyel például a 
súgó funkciót is elérhetjük. 


3.5 A Súgő és támogatás 


Új kialakítású és új funkciókkal bővült a Súgó és támogatás központ. A 
Windows súgót a szokott módon a Start menüből vagy az F1 gombbal le- 
het meghívni. Az ekkor megjelenő súgó ablakban számos problémameg- 
oldási lehetőségről informálódhatunk. Aki mondjuk azt szeretné megtud- 
ni, hogy hogyan lehet egy új képernyőhátteret beállítani, az több úton is 
választ kaphat erre a kérdésére. 


O súgó és támogatás El DIX 

Az új ruhába öltözött Súgó 


A Súgó az Intéző ablakához hasonló felépítésű. Fent a navigációs tár- 
ban helyezkednek el többek között azok a szimbólumok, amelyekkel la- 
pozni lehet a meghívott könyvtárak között. Megtudhatunk valamit a 


Tárgymutató szimbólumról is, amely szakterületek szerint rendezetten 
nyújt segítséget. A következő ablakban csupán a keresett fogalom kezdő- 
betűjét kell beadnunk. 

Ahelyett, hogy a tárgymutatót meghívnánk és egy adott címszó alapján 
keresnénk, közvetlenül a navigációs tár alatti keresőmezőben is megad- 
hatunk egy keresési fogalmat. Az ablak bal oldali részén láncolt lista for- 
májában jelenik meg az eredmény. Ha rákattintunk arra a bejegyzésre, 
amely a problémánkhoz a legközelebb áll, akkor az ablak jobb oldalán 
megjelenik a súgó szövege. 

A Windows Súgó főablaka közvetlenül elérhető súgótémákat sorol fel. 
Ha például meg szeretnénk változtatni az Asztalunk háttérképét, akkor 
rákattinthatunk a megfelelő súgótéma bejegyzésére is, vagyis A számító- 
gép testre szabására. A következő súgóablakban a megfelelőt válasszuk 
a témák közül. A keresett magyarázatot láncolt fogalmakon keresztül ér- 
hetjük el. 

A Súgó jobb oldalán a Segítség kérése érhető el. Itt közvetlen segítsé- 
get kérhetünk (lásd távsegítség), valamint információkat kaphatunk az 
operációs rendszer update-ekről vagy a PC-nkről. Innen a rendszer-visz- 
szaállítást is elindíthatjuk. 


3.6 A Távsegítség 


Ha a Windows vagy egy program nem akar úgy igazán jól működni és 
egy tapasztalt barátunk segítségére szorulunk, akkor eddig fel kellett hív- 
nunk valakit telefonon, vagy a helyszínen kértünk segítséget. A Windows 
XP elsőként kínál egyszerű távsegítségkérési lehetőséget. Lehetővé tehet- 
jük egy barátunk számára, hogy az interneten keresztül elérhesse a PC- 
nket, feltéve, hogy ő is a Windows XP-t használja. Ezt a hozzáférést 
Remote Control-nak nevezik. 

A távkarbantartás befejeztével ne felejtsük el ismét kikapcsolni ezt a 
funkciót. A remote támogatás ugyanis Java-scriptekből áll, amelyek vi- 
szont manipulálhatók. § 

— Nyissuk meg a Start menüben a Vezérlőpultot, és kattintsunk a 7Telje- 
sítmény és karbantartás-ra, majd a Rendszer-re (a klasszikus nézetben). 
A Távoli használat regiszterlapon kapcsoljuk be A számítógépről lehet 


távoli segítségnyújtást kérni opciót. Kattintsunk a Speciális kapcsolóra, 
majd itt is kapcsoljuk be az egyetlen opciót. A maximális időtartamot je- 
lentősen csökkentsük le. Kétszeres 0OK-val nyugtázzunk. 

Itt lehet bekapcsolni a távoli segítségnyújtás kérését 


Most már kérhetjük a barátunk segítségét: a Windows Súgó meghívá- 
sához nyomjuk le az FI gombot. A Segítség kérése alatt kattintsunk a 
Felkérés küldése egy barátnak, hogy a távsegítség alkalmazásával kap- 
csolódjon a számítógéphez, majd a Meghívás segítségnyújtásra opcióra. 

A legegyszerűbb lehetőség szerint a barátunkat vagy az ismerősünket 
egy e-maillel kérhetjük fel segítségre. A Windows XP a levelezőprogra- 
munkhoz továbbítja az üzenetünket, a továbbiakban már csak a Küldésre 
kell kattintanunk. A következő lépésben egy üzenetet kapunk, amint a se- 
gítőtársunk megnyitja és futtatja a mellékletet. 

Ehhez beírja a jelszót, amit a legbiztonságosabb, ha telefonon közlünk 
vele. Az említett üzenetet Igen-nel nyugtázva engedjük meg a segítőtár- 
sunknak, hogy a számítógépünkbe kukkantson. 

Még csak Chat üzemmódba vagyunk, ahol a segítőtársunkkal , cseveg- 
hetünk". Ha korábban a remote control konfigurálásánál a valós hozzáfé- 
rést is megengedtük, akkor a segítőtársunk képernyője bal felső sarkában 


található Vezérlés átvétele kapcsolóra kell kattintania. Amint ezt megtet- 
te, egy újabb üzenetet kapunk, amit Igen-nel nyugtázzunk. 

A segítőtársunk most átveszi a számítógépünk vezérlését. Az egérmu- 
tatóval és a számítógépünkön megjelenő párbeszédes ablak segítségével 
nyomon követhetjük a tevékenységét. 

A PC-nk vezérlését az Esc billentyű lenyomásával vehetjük ismét visz- 
sza. 


3.7 A rendszer visszaállítása 


A Windows XP a rendszerfájlok védelmén kívül, a Millenium Edition- 
hoz hasonlóan, egy Rendszer-visszaállítót is kínál. Ezt például akkor 
használhatjuk, ha egy új hardverkomponensük illesztőprogramjának a te- 
lepítését követően a rendszerünk nem képes megfelelően feléledni. Ki- 
próbálunk tehát valamit, és ha nem sikerül, akkor ismét visszavonjuk a 
változtatást. 

Hogy ez hogyan működik? A Windows XP úgynevezett rendszerellen- 
őrzési pontokat generál és tárol el. Szükség esetén ezekhez a pontokhoz 
térhetünk vissza. Praktikus megoldás, ha adott időpontban magunk állítjuk 
be ezeket a fogópontokat. Ezt célszerű mindig olyankor megtennünk, mie- 
lőtt (!) kényes változtatásokat kívánunk végrehajtani a rendszerünkön. 


A kerdéshez jelölje ki a végrehajtandó műveletet: 

A Start menü Minden program menüjében, a  Kellékek/Rend- 
szereszközök alatt indítsuk el a Rendszer-visszaállítást. A varázsló első lé- 
pésében azt határozzuk meg, hogy egy új visszaállítási pontot szeretnénk-e 
létrehozni vagy a rendszer egy korábbi állapotát szeretnénk-e visszaállí- 
tani. 

Hasonlóképpen járjunk akkor is el, ha a PC-nket egy korábbi állapo- 
tába szeretnénk visszaállítani. Indítsuk el a Rendszer-visszaállítást, és 
válasszuk a Számítógép visszaállítása egy korábbi időpontra lehetősé- 
get. Kattintsunk a Tovább-ra. Erre megjelenik az összes rendszerellen- 
őrzési pontot tartalmazó lista. Válasszuk ki a kívánt pontot, nyugtázzuk 
a figyelmeztetést, és a TJovább-ra kattintással indítsuk el a rendszer visz- 
szaállítását. Miután a régi állapot visszaállt, a PC-nk automatikusan új- 
raindul. 


3.8 A felhasználói fiókok 


Amire a Windows 98 és ME csak csenevészen volt képes, az a Win- 
dows XP alatt gond nélkül lehetséges: a PC-t több családtag között úgy 
lehet megosztani, hogy mindenkinek saját munkakörnyezete és mappái 
legyenek. 

Ha a Windows XP-t először indítjuk el, akkor csak egy felhasználói 
környezet készül. Az első felhasználó teljes jogosultsággal rendelkezik a 
rendszer felett. Készülékeket és programokat telepíthet, és az internetes 
kapcsolatot is konfigurálhatja. Képes további felhasználókat is definiálni. 
Ennek elérésére kattintsunk a Start menüben a Vezérlőpultra. Itt válasz- 
szuk a Felhasználói fiókok-at. 

A Felhasználói fiókok ablakban kattintsunk az Új fiók létrehozása be- 
jegyzésre. Az új fiók létrehozásában egy varázsló siet a segítségünkre. Az 
első ablakban adjuk meg az új fiók tulajdonosának a nevét, ami a kereszt- 
neve is lehet. 

A következő ablakban az új felhasználó jogosultságáról rendelkezhe- 
tünk. Ez lehet Rendszergazda vagy Korlátozott. Míg az első valamennyi 
joggal rendelkezik, addig az utóbbi csak bizonyos programokat és adato- 
kat érhet el. Válasszuk ki a kívánt opciót, majd kattintsunk a Fiók létre- 
hozására. 


Adjon nevet az uj fioknak 


Írja be az új fiók nevét: 


Néhány egérkattintással új felhasználói fiókot hozhatunk létre 


Az új felhasználónak jelszót kell adnunk. Ezen a jelszón egyébként a 
felhasználó később bármikor változtathat. Ehhez kattintsunk a Felhasz- 
nálói fiókok ablak alsó felében a módosítani kívánt felhasználó nevére. A 
következő ablakban válasszuk a Jelszó létrehozása opciót. 

Az erre szolgáló szöveges mezőben adjuk meg a jelszót, majd a követ- 
kező mezőben ismételjük meg. Opcionálisan beírhatunk még egy szót 
vagy egy mondatot is. Ez a szöveg emlékeztetőül szolgálhat. Ezt követő- 
en kattintsunk a Jelszó létrehozására, hogy a felhasználóhoz egy védett 
területet tudjunk létrehozni. 


3.8.1 A felhasználói fiókok konfigurálása 


Amennyiben több felhasználói fiókot is elkészítettünk, úgy a Windows 
következő indításánál ezen fiókok felhasználói nevei megjelennek a bevi- 
teli képernyőn. A bejelentkezéshez a felhasználók a saját nevükre 
kattintanak, és megadják a jelszavukat. Mindegyik felhasználó kialakít- 
hatja a saját munkakörnyezetét, kezdve az asztalon és a Start menün, egé- 
szen a Tálcáig. Ezen túlmenően minden felhasználónak saját mappái 
vannak, amelyek a többi user számára nem elérhetők, kivéve a rendszer- 
gazdát. 

A Windows ezen kívül minden felhasználóhoz egy képet is hozzáren- 
del. Ha a felkínált képpel nem vagyunk megelégedve, akkor új motívu- 
mot állíthatunk be. Ehhez nyissuk meg a Vezérlőpultot, és válasszuk a 
Felhasználói fiókokat. Ha korlátozott fiókon keresztül jelentkeztünk be, 
akkor a következő ablakokban is csak korlátozott lehetőségeket fogunk 
kapni. Így például megváltoztathatjuk a jelszót és a képet. 

Ha új képet szeretnénk létrehozni, akkor kattintsunk a Saját kép meg- 
változatása szövegre. A következő ablakban megjelenik egy képválasz- 
ték. Ha egyik sem tetszik közülük, akkor kattintsunk a képtár alatt a 70- 


vábbi képek keresése bejegyzésre. Így a képeket tartalmazó mappáink va- 
lamelyikéből kiválaszthatunk egy tetszőleges fényképet, és beilleszthet- 
jük ide. É 


3.8.2 Felhasználóváltás 


Az újonnan elkészített felhasználói fiókok előnyei közé tartozik, hogy 
bekapcsolt gépnél át lehet váltani a következő felhasználóra. 

Kattintsunk a Windows Start menüjében a Kijelentkezés-re. Aki jobban 
szereti a gyorsbillentyűket, az nyomja le a billentyűzeten a Windows bil- 
lentyűt, majd a B betűt (kijelentkezés). 

A következő ablakban válasszuk a Felhasználóváltást vagy ismét a B 
betűt. Rövidesen megjelenik a Windows kezdőképernyője. Itt kattint- 
sunk egy felhasználónévre. A jelszó megadását követően a felhasználó 
hozzáférhet a munkafelületéhez és a fájljaihoz. A többi felhasználó map- 
páinak az elérése egy korlátozott felhasználói fiók esetében meg van ta- 
gadva. 


3.9 Új hardver telepítése 


A Windows XP alatt a Microsoft szerint nagyon könnyű telepíteni az új 
hardvert. Ez mindenekelőtt akkor igaz, ha úgynevezett aláírt szoftverrel 
rendelkezünk. A Windows XP ilyenkor felismeri az új, csatlakoztatott 
eszközt - például egy USB modemet -, és automatikusan telepíti a megfe- 
lelő illesztőprogramokat. Egy eszköz akkor kap aláírást, ha a Microsoft 
egy vizsgálati eljárás során megállapította, hogy a készülék és az illesztő- 
programok működőképesek a Windows XP alatt. Ha viszont aláírással 
nem rendelkező eszközt akarunk telepíteni, mondjuk egy régebbi nyom- 
tatót, akkor a telepítőprogram hibaüzenetet küld. Az illesztőprogramot 
ennek ellenére telepíthetjük. 

Amint csatlakoztatunk egy új eszközt a PC-nkhez, a Windows azonnal 
felismeri az új hardvert. A tálca jobb alsó szélén megjelenik egy üzenet. 
Ha ide kattintunk, akkor elindul egy telepítővarázsló. 

Helyezzük be a készülék telepítő CD-jét, és a varázslóban kattintsunk a 
Tovább-ra. A Windows megkeresi a megfelelő illesztőprogramot. Ha nem 
talál aláírást hozzá, akkor szintén figyelmeztetést küld. 


A Telepítés folytatása kapcsolóval tudunk egy tanúsítvány nélküli 
illesztőprogramot feltenni. Ezt válasszuk ki a következő ablakból, majd a 
telepítést követően kattintsunk a Befejezés kapcsolóra. De még ha mű- 
ködne is az illesztőprogram, jól tesszük, ha időről időre bekukkantunk a 
gyártó honlapjára, hogy nem jelent-e meg egy új, tanúsítvánnyal rendel- 
kező illesztőprogram a hardverünkhöz, amit ezután feltelepíthetünk. Biz- 
tonságban érezhetjük magunkat, ha megnézzük a Microsoft kompatibili- 
tási listáját (www.microsoft.com/hcl). A folyamatosan frissülő listában 
az összes megvizsgált eszköz rovatokba gyűjtve található. 


3.10 Új mappanézetek és típusok 


A Windows XP számára nem az összes könyvtár egyforma. Az új ope- 
rációs rendszer különböző mappatípusokat különböztet meg, és eltérő 
módon jeleníti is meg ezeket. Így például egy lemezmappa (legyen az 
merevlemez vagy CD) másképpen néz ki, mint egy könyvtári vagy rend- 
szermappa (Lomtár vagy Sajátgép). A Windows XP a tartalmakat is meg- 
különböztetve ábrázolja. 

Különösen szembeötlő a szokványos könyvtári mappák ábrázolási elté- 
rése. Ha például kettős kattintással megnyitjuk a Saját fájlok mappát, ak- 
kor megjelenik ennek a tartalma (fájlok és további mappák). A képekhez 
is külön mappa létezik, célszerű ide helyezni a fényképeinket. 


A képekhez is van külön mappa 


Ha ezt a mappát kettős kattintással megnyitjuk, akkor az ide elhelyezett 
képeket azonnal látni fogjuk egy betekintőben. Az első fénykép vagy a 
kiválasztott kép, viszonylag nagyban jelenik meg az ablak felső részén. 
Erre a nézetre az összes többi képmappában is lehetőség kínálkozik. 

A képmappa bal felében egyfajta navigációs tár található: felsorolja az 
adott mappához vagy fájltípushoz igazodó feladatokat és funkciókat. Így 
egy képmappában az egérrel elindíthatunk egy diashow-t, ha fent a navi- 
gációs tárban a Megjelenítés diavetítésként bejegyzésre kattintunk. 

Ha viszont az Eltárolás háttérképként bejegyzést választjuk, akkor a 
Windows XP az asztal háttérképének választja a képmappa képét. A kivá- 
lasztott kép méretétől függően eltart néhány másodpercig, amíg a fény- 
kép háttérmotívumként megjelenik. 

Az összes többi mappatípusnál a Részletek bejegyzés található a navi- 
gációs tár alján. Ha rákattintunk a mellette álló kettős nyílra, akkor az XP 
pontosabb információkat jelenít meg a fájltípussal kapcsolatban. A fény- 
képeknél nemcsak a fájlmérettel kapcsolatos információkat láthatjuk, ha- 
nem a tárolási dátumot is. Ha a kép digitális fényképezőgéppel készült, 
akkor a fényképezőgép nevét is megtudjuk. 


. Figyelem! Különleges esetet képviselnek a zenei fájlok. Ha meg-. i 
nyitjuk a Saját zene mappát, akkor az ke kattintva oláena lés 
Héntett TES HETATAKSTÉSZHEN ÉS EZEL S SSL ET és EE EL St, békét 


ZS A Windows XP testre szabása 


A Windows XP külseje a legkülönbözőbb igények szerint 
alakítható. Mindez egyetlen fillérbe sem kerül, 

ráadásul a munka a későbbiekben így több örömöt nyújt és 
gyümölcsözőbbé is válik. 


Sokan tartanak családi fotókat az íróasztalukon, van, aki néhány nö- 
vénnyel próbálja barátságosabbá tenni az irodáját, és talán a falon is elhe- 
lyez néhány posztert. Hasonló módon lehet hangulatosabbá varázsolni a 
számítógépet is, és a saját igényeinknek megfelelően alakíthatjuk át vir- 
tuális íróasztalunkat. 


4.1 Játékos és hasznos 


Ugyan miért is bámulnánk állandóan a Windows Asztal szabvány sze- 
rinti unalmas zöld színét, amikor saját személyes fényképeinket is hasz- 
nálhatjuk háttérképnek? S biztosan ugyanakkora örömmel figyelnénk 
ebédszünetben a képernyőn kényelmes tempóban úszkáló egzotikus hala- 
kat, mint amilyen szívesen gyönyörködünk időnként a növényeinkben. 
Ráadásként az e-mailjeink is érkezhetnének az unalmas , ding-dong" jel- 
zés helyett egy lágy csörgéssel. 


Az . Ürutazás" téma az igazi sci-fi rajongóknak ajánlott 


Az igazsághoz persze hozzátartozik, hogy a Windows munkafelületé- 
nek a megváltoztatása leginkább a szórakozást szolgálja. A háttérkép és a 
képernyővédő beállítása, az új zenék rögzítése és a parancsikonok átala- 
kítása több örömöt, mint közvetlen hasznot nyújt. Ez az öröm azonban 
hosszú távon megmarad, ha bármikor a Windows Asztalán kell dolgoz- 
nunk. Ezért a testreszabott munkafelület a munka termékenységét és így 
a napi motivációt is növelheti. 


4.2 A Microsoft-féle kínálat 


Mielőtt egyéni Asztal-motívumokat keresnénk, parancsikonokat alakí- 
tanánk át vagy a különböző Windows alkalmazások számára rögzítenénk 
hanghatásokat, nézzünk utána, hogy milyen témákat tartalmaz az operá- 
ciós rendszerünk. A Windowsnak ugyanis módszeresen kialakított Asz- 
tal-témái vannak, amelyeket teljesen vagy részleteiben alkalmazhatunk. 
Ráadásul néhány részlet meg is változtatható, amelyeknek a segítségével 
az ízlésünknek megfelelően alakíthatjuk a munkafelületet. A háttérképek, 
az ablakok, az egér mutatója, a rendszer hanghatásai és a képernyőkímélő 
mind-mind módosíthatók. Ha például a Dzsungel témát választja, egy ve- 
szélyesen csillogó szemű párduc bújik ki a sötét őserdő mélyéről, a prog- 
ramok befejezését ütemes kongadob-szólók jelzik, a Lomtárat pedig egy 
húsevő növény testesíti meg. 

Az Aranykor téma mögött Amerika ötvenes éveiből származó nosztal- 


Az , Akvárium" bűvárkodásra csábít az ebédszünetben 


gikus motívumok, például a ma már középkorinak ható telefoncsörgés 
vagy különböző elektronikai zajok rejtőznek. 

A legszebb képernyőkímélő az Akvárium témában található, amelynél 
a víz halk csobogása közben egzotikus halak úszkálnak a képernyőn. 

A hatvanas évek szerelmesei számára kihagyhatatlan a Hatvanas évek 
Asztal-téma, a maga sajátságos, a korra jellemző színeivel és formáival. 
Az Utazás egy, a háttérben található régi állomás épületével, kopott bő- 
röndökkel, fényképezőgépekkel és egy parancsikonként szolgáló föld- 
gömbbel teszi hangulatosabbá a képernyőt. A hanghatások autódudáktól, 
kerékpárcsengőktől és vonatoktól származnak. 


4.3 Bátor változtatások 


Tetszenek a Dzsungel téma parancsikonjai, a hátteret azonban túl sötét- 
nek találjuk? Netalán kedveljük a Hatvanas évek téma rendszerhangjait, 
de a színei túl élénkek? Esetleg az Akvárium képernyőkímélője hat meg- 
nyugtatóan, viszont az Asztalon inkább a halványabb kék színeket része- 
sítenénk előnyben? Nos, akkor állítsunk elő saját Asztal-témát azokból a 
motívumokból, amelyek tetszenek. Amennyiben már létező Windows- 
motívumokat szeretnénk megváltoztatni, a Programok/Plus/Themes 
mappában kell keresni a kívánt fájlokat. Itt az egyes Asztal-témákhoz tar- 
tozó összes ikon, háttérkép, hangfájl vagy egérmutató megtalálható. Még 
a képernyőkímélők a Windows 98 verziónál a Windows/System könyvtár- 
ban rejtőznek, addig a Windows XP verzióban csak a szabvány variációk - 
állnak rendelkezésre. 


4.4 A Start menü és a Tálca - 


Az asztaltémák, a háttérszínek és a képernyővédők megváltoztatása 
még messze nem minden azok közül, amit a Windows a képernyő saját- 
ságos kialakításához kínál. 

Az Asztalon található Tálca helyzetét könnyen megváltoztathatjuk, ha 
a bal egérgombbal egy, a Tálcán található üres felületre kattintunk, majd 
azt a munkafelület a bal, a jobb vagy a felső szélre húzzuk. Amennyiben 
több helyre van szükségünk, érintsük meg az egér mutatójával a Tálca 


felső szélét úgy, hogy az egér mutatója helyett egy dupla végű nyíl jelen- 
jen meg. A bal egérgombot tartsuk nyomva, majd állítsuk be a kívánt mé- 
retűre a Tálcát. 

A Windowsban még egy címsort is beállíthatunk, amelynek a segítsé- 
gével a Tálcán keresztül weboldalak vagy helyi könyvtárak nyithatók 
meg. Kattintsunk a jobb egérgombbal egy, a Tálcán található üres felület- 
re, majd válasszuk a menüben az Eszköztárak/Cím pontot. Adjunk meg 
egy internetcímet, vagy egy mappához vezető utat, és nyomjuk meg az 
Enter billentyűt. A böngészőprogram automatikusan elindul, és betölti 
az adott oldalt, illetve megnyílik a könyvtár ablaka a kívánt tartalommal. 


4.5 Jobban áttekinthető Asztal 


A Windows XP egy olyan varázslóval is rendelkezik, amellyel az Asz- 
tal összes olyan fájlját és ikonját ki lehet törölni, amelyeket az utóbbi idő- 
ben alig használtunk. Ez a varázsló kéthavonta automatikusan elindul. 
Persze ha azonnal rendet akarunk tenni, akkor kézzel kell elindítanunk 
ezt a segédeszközt. Ehhez kattintsunk az egér jobb oldali gombjával az 
Asztal egy szabad területére. Erre megnyílik a helyi menü. A Tulajdonsá- 
gok opcióban lépjünk be az Asztal regiszterre, és kattintsunk az Az asztali 
elemek testreszabása kapcsolóra. A varázslót a Karbantartás most-ra kat- 
tintva indíthatjuk el. 


Asztal karbantartása - üdvözli a 
varázsló 


A vasáztió tegh rendet terri uz Asztalon olyan módon. hogy 


a nem hasznát paranc id orckai átt elyen a Nem hasznát 
asztok poranc torok magoába 


A vasáz:ió nem helyez 4. nam módosít vagy tosdd meleg] 


Magunk is elindíthatjuk az , Asztal karbantartása" varázslót 


Ekkor felsorolásra kerül az összes ikon az utolsó hozzáférési dátummal 
együtt. A rég nem használt alkalmazásokat már kijelölte a törléshez a 
program. Ha egy ikont mégis meg szeretnénk tartani, akkor kapcsoljuk ki 
a kis pipát az előtte álló kijelölőnégyzetben, majd a J7Tovább-bal és 
Befejezés-sel folytassuk. 


4.6 Egyedi ikonok kialakítása 


A Windows ikonjai 32 x 32 pixelesek, nagyított megjelenítés esetében 
48 x 48 pixel a méretük. Amikor egy új ikont állítunk elő egy képszer- 
kesztő program segítségével, ügyeljünk arra, hogy a fájlt a megadott pi- 
xelméretre alakítsuk. 


4.6.1 Az ikonok megváltoztatása — 

A Start menü Vezérlőpult/Megjelenítés menüpontján keresztül (vagy az 
Asztal egy szabad helyére kattintva) jutunk el a megjelenítési beállítások- 
hoz. Az Asztal fülben található a korábban már említett Asztali elemek 
testreszabása gomb. Kattintsunk egy ikonra, majd a megváltoztatásához 
válasszuk az Ikoncsere beállítást. Amennyiben keveseljük az ikonok vá- 


lkoncsére 


Több mint 200 ikont rejt Windowsunk 


lasztékát, kattintsunk a Tallózás gombra, és válasszuk ki a OWindowsN 
system32Mhell32.dil fájlt. Ebben a szabvány Windows-fájlban 234 ikon 
található. sági : 


4.6.2 Nagyméretű ikonok 


Kattintsunk a jobb egérgombbal az Asztal egy szabad felületére, majd 
válasszuk a felbukkanó menüben a Tulajdonságok pontot. A Megjelenítés 
fülben található a Hatások gomb. Amennyiben aktiváljuk a Nagy ikonok 
használata beállítást, a Windows az összes ikont nagyított méretben jele- 
níti meg. Ezáltal könnyebben kiigazodunk az Asztalon, és az ikonok még 
nagy felbontás mellett is jól láthatók. 


4.6.3 Ikonok az interneten 


Az internetről rengeteg ikon tölthető le, például a www.tipsdr. 
com/windows-xp-icons.html címről. Az ikonok legtöbbször tömörített 
ZIP-fájl formában találhatók meg. Nyissuk meg az archívumot egy kicso- 
magoló programmal, és helyezzük át a fájlt egy másik könyvtárba. 

Az internetről is bővíthetjük ikonválasztékunkat 


4.6.4 Az ikonok elrendezése 


Ha az Asztalon elhatalmasodott a rendetlenség, nem kell minden egyes 
ikont egyesével helyreigazítani. Kattintsunk egyszerűen a jobb egér- 
gombbal egy üres felületre az Asztalon, majd válasszuk a felbukkanó me- 
nüben az Ikonrendezés szempontja pontot. Az almenüben keressük meg a 
Név, a Méret, a Típus vagy a Módosítva beállításokat. Célszerű a Név be- 
állítást választani, mert a kezdőbetű alapján így találhatók meg a leggyor- 
sabban a mappák vagy a parancsikonok. 


4.6.5 A parancsikon-nyiíl 6) 


A Microsoft TweakUl programjával a parancsikonok nyíl jelölését is 
megváltoztathatjuk. Töltsük le a szoftvert a www.microsoft.com/ 
windowsxp/pro/downloads/powertoys.asp weboldalról, vagy CD-mel- 
lékletünkről. A telepítés után válasszuk a Szart menüben a Futtatás pon- 
tot, majd írjuk be a Tweakui szöveget. Kattintsunk az Explorer melletti 
pluszjelre, és jelöljük ki a Shortcut bejegyzést. Ezek után válasszunk egy 
előre megadott Arrow vagy Ligh parancsikon nyilat, és aktiváljuk a 
Custom beállítást. A Change gombon keresztül válasszunk ki egy tetsző- 
leges ikonfájlt, amelyet a Windows a parancsikonok esetében az eredeti 
ikonra helyez. 

Zárjuk le a beállításainkat az OK gombra kattintva, s máris aktívak az 
új parancsikonok. A None beállítást inkább ne válasszuk ki, ezzel ugyan- 
is kikapcsolnánk a parancsikonokat. 


4.6.6 Az ikonok visszaállítása 


Amennyiben újra vissza szeretnénk állítani az Asztal ikonjait, a folya- 
mat pár lépésben könnyen megoldható. Kattintsunk a jobb egérgombbal 
az Asztal egy szabad felületére, majd válasszuk a Tulajdonságok pontot. 
Az Asztal fülben található Asztali elemek testreszabása ponton keresztül 
juthatunk az asztali ikonok beállításához. Válasszuk ki a bal egérgombbal 
az összes megváltoztatott ikont, majd kattintsunk az Alapértelmezett 
gombra. A Windows XP a kiválasztott elem szabvány ikon-megjelölését 
használja újra. 


4.6.7 A Windows ikonfájljai he) 


Sok ikon speciális ikonformátumban és az ICO végződéssel van el- 
mentve. Néhány ikon azonban mégis DLL vagy EXE fájlként tárolódik. 
a CNWindowsYNSystem32msgina. dl! 

u CNWindowsXlSystem321ipfldr.di1 

u CAWindowslexplorer.exe 

um CANWindowsilSystem321stobject. di! 
a CXNWindowsilSystem321spider.exe 


Az IconS program felderíti rejtett ikonjainkat 


Az IconS programon keresztül ezek az elrejtett ikonok is megtalálható- 
ak. A szoftver a www.webattack.com/get/icóns.shtml oldalról tölthető 
le, illetve CD-mellékletünkön is megtalálható. A Language menüponton 
keresztül állíthatjuk be a kívánt nyelvet. Válasszunk ki egy fájlt, majd je- 
löljünk ki egy ikont az előzetes ablakában. Ha az ikont külön fájlként sze- 
retnénk elmenteni, kattintsunk a Mentés gombra. 


4.6.8 Szabvány ikonok az Asztalon 


A Windows XP-ben minden szabvány ikon elrejthető vagy megjelenít- 
hető az Asztalon. Az ilyen ikonokhoz tartoznak a Sajátgép, a Dokumen- 
tumok, a Hálózati helyek és a Lomtár ikonjai. Kattintsunk a jobb egér- 


gombbal az Asztal egy szabad felületére, majd válasszuk a felbukkanó 
menüben a Tulajdonságok pontot. Az Asztal fülben található az Asztali 
elemek testreszabása gomb. Az Asztali ikonok pont alatt jelöljük ki pipá- 
val azokat az elemeket, amelyeket az Asztalon szeretnénk hagyni. 


4.6.9 Ikonok festése a Painttel 


A Start menün keresztül válasszuk ki a Minden program/Kellékek me- 
nüpont alatt a Paint programot. A Kép/Attribútumok beállítás segítségé- 
vel 32x32 képpontos kis ikonokra, vagy pedig 48x48 képpont méretű 
nagy ikonokra zsugoríthatjuk a képeket. Amennyiben nagyobb méretben 
szeretnénk ábrázolni az ikonokat, válasszuk a Nézet/ Nagyítás/Egyéni 
menüpontot. Kattintsunk a 800 9o beállításra, majd aktiváljuk a Rács 
. megjelenítése menüpontot is. Most szabadjára engedhetjük a kreativitá- 
sunkat. A munka befejezése után mentsük el a művünket a Fájl/Mentés 
másként pont alatt. A mentéshez válasszuk a 24 bites bitkép formátumot. 


4.6.10 Az Internet Explorer ikonok megváltoztatása 


Az Asztalon található Internet Explorer-ikon sajnos nem változtatható 
meg. Ha meg szeretnénk nyitni az ikon Tulajdonságok ablakát, az Inter- 
netbeállítások ablaka jelenik meg. Kapcsoljuk ki az ikont (ld. , Szabvány 
ikonok az Asztalon" tippünket), majd váltsunk a CNProgramokYVnternet 
Explorer könyvtárra. Kattintsunk a jobb egérgombbal a Jexplore.exe fájl- 
ra, és húzzuk át-az Asztalra. Ezután engedjük el a jobb egérgombot, és 
válasszuk a Parancsikon létrehozása pontot. Amennyiben egy másik 
ikont szeretnénk, kattintsunk a jobb egérgombbal a parancsikonra, vá- 
lasszuk a Tulajdonságok/Más ikon pontot. 


4.7 A kevesebb gyakran több 


Mielőtt azonban belevetnénk magunkat a szórakozásba, saját fájlokat 
állítanánk elő vagy kész motívumokat töltenénk le az internetről, min- 
denképpen ügyeljünk néhány alapszabályra. Vegyük figyelembe, hogy az 
Asztalra szánt nagy képeket vagy a nagyobb munkaigényű ikonokat a 
számítógépnek a program indításakor mindig újra fel kell töltenie. Minél 
nagyobb egy fájl, annál hosszabb időt vesz igénybe a bootolási folyamat. 


A terjedelmes és hosszú zenei klipek még ennél is rosszabbak. Az ilyen 
fájlok csak lassítják a rendszert, ami hamar elrontja a saját munkafelület 
felett érzett örömöt. A háttérképeink ne legyenek nagyobbak 200 
Kbájtnál, az ikonok mérete ne haladja meg a 15 Kbájtot, s a rendszerhan- 
gok mérete is maradjon az 50 Kbájtos határ alatt. 

Az Asztal alakításakor azonban ne csak a fájlok méretére figyeljünk. 
Ha hosszabb időt töltünk a monitor előtt, mindenekelőtt arra ügyeljünk, 
hogy ne essünk túlzásokba a színek, a formák és a hanghatások beállítá- 
sakor. A túl harsány felület éppolyan erőteljesen veszi igénybe a szemet, 
mint a túl részletes minták. A Windowsban háttérmotívumként olyan for- 
mák is rendelkezésre állnak, amelyektől a szemlélő egy idő után megszé- 
dül. 

A felhasználó érzékszerveinek igénybevétele főként a rendszerhangok 
esetében válik észlelhetővé. A legszebb vagy a legeredetibb hang is ideg- 
ölővé válhat a sokadik ismétlés után: a hosszú dallamok, amelyek az 
egyes ablakok megnyitásánál csendülnek fel, egy idő után csak hátráltat- 
nak a munkában. Elégedjünk meg rövidebb, mégis jellegzetes és vidám 
hanghatásokkal. Ne rendeljünk az összes Windows alkalmazáshoz kísérő 
hanghatást, inkább csak azokhoz, amelyeknél ez valóban ésszerű. A beér- 
kező e-mailek, hiba- valamint rendszerjelentések esetében ajánlatos az 
akusztikus jelzés, az ablakok zajos kicsinyítése vagy nagyítása azonban 
felesleges. 


E A Windows XP hangjai 


A Windows XP igazán kezes operációs rendszer: 
nemcsak a külsején változtathatunk, hanem a hanghatásait is 
ízlésünknek megfelelően módosíthatjuk. 


Mielőtt saját rendszerhangokat rögzítenénk, ellenőrizzük a csúszkák 
beállításait. Kattintsunk kétszer a Tálcán található kis hangszóró ikonra. 
A Hangerő ablak menüjében válasszuk a Beállítások/Tulajdonságok me- 
nüpontot. Aktiváljuk a Felvételhez pont előtt található kis gombot, és je- 


löljük ki a pipákkal azokat az eszközöket, amelyekkel a felvételt szeret- 
nénk végezni. Erősítsük meg beállításokat az OK gombra kattintva. A fel- 
vételt végző eszköz csúszkáját állítsuk a középső pozícióba a Felvétel ab- 
lakban. Zárjuk be az ablakot. Beállításainkat a számítógép automatikusan 
elmenti. 


5.1 A felvétel indítása 


Miután csatlakoztattunk egy mikrofont, és a számítógépbe helyeztünk 
egy audio CD-t, vagy más eszközt kötöttünk a Vonalbemenet beállításon 
keresztül a gépre, válasszuk a Start menüben a Minden program/Kellé- 
kek/Szórakozás/Hangrögzítő pontot. A hangfelvétel pontban a megszo- 


A piros körrel jelölt Felvétel gombra kattintással indíthatjuk a hangrögzítést 


kott módon indítsuk el a felvételt a Felvétel gombon keresztül, amelyen 
egy piros pont található. A felvételt ellenőrizzük a Lejátszás gombon ke- 
resztül, majd mentsük el a WAV formátumú fájlt a Fájl/Mentés másként 
menüponton keresztül. 


Figyelem! Az XP-ben majdnem minden művelethez külön rend- 
szerhang rendelhető. Ezek a hozzárendelések a Hangséma alatt van- 
nak elmentve. Aktiváljuk a Szart menüben a Beállítások/Vezérlő- 
pult/Hangok és audioeszközök menüpontban a Hangok fület. Az ablak 
felső részében található Hangséma menüben válasszunk ki egy profilt, 
majd mentsük el az új sémát a Mentés másként menüponton keresztül. 


5.2 A hang beállítása 


A létező rendszerhangokat és a Windows műveleteket egymás között 
kicserélhetjük vagy új hanggal láthatjuk el őket. Aktiváljuk a Start me- 
nün keresztül a Vezérlőpult/Hangok és audioeszközök menüpontban a 
Hangok fület. Jelöljünk ki egy beállítást a Programesemények pont alatt, 
például az Alapértelmezett hangjelzés-t. A Hang mezőben megjelenik a 
hozzárendelt hang megnevezése. A jobb oldalon található apró Lejátszás 

Ebben a könyvtárban saját hangfájlokat kereshetünk 


gombon keresztül tesztelhetjük a hangzást. Kattintsunk a Tallózás 
gombra a saját hangfájlok megkereséséhez. Az Alkalmaz gombbal azon- 
nal aktiválhatjuk az új beállítást. Klikkeljünk a Hangséma pont alatt a 
Mentés másként gombra, ha el szeretnénk menteni a hangzásokat és a 
műveleteket. i 


5.3 Új hangok a merevlemezen 


Ha új hangot szeretnénk feltenni a számítógépre, másoljuk át a megfe- 
lelő fájlt abba a mappába, amelybe a Windows-hangok is találhatók. Ez a 


Windows/Media könyvtár. Ügyeljünk arra is, hogy az új hangok, bármi- 
lyen forrásból is származzanak, mindig WAV formátumban legyenek el- 
mentve. 


5.4 A CDex programmai történő átalakítás 0 


Mivel a Windows csak WAV formátumú rendszerhangokat fogad el, 
WAV formátumra kell alakítani az MP3 és az audio-CD fájlokat. Ebben a 
feladatban az ingyenes CDex program nyújthat segítséget, amely letölthe- 
tő a www.cdex.n3.net weboldalról vagy CD-mellékletünkről. Amennyi- 
ben egy MP3-as fájlt szeretnénk WAV-fájllá alakítani, kattintsunk a prog- 
ram menüjében a Tömörített audio-fájlok átalakítása WAV-fájlokká pont- 
ra. Az Átalakítás gombra kattintva a program egy hasonló nevű fájlt hoz 
létre, s a Megosztott dokumentumok/Zene mappa alatt menti el. Zenei CD- 
k lejátszásához helyezzünk be egy CD-t a meghajtóba, jelöljük ki a kívánt 
zenét, majd válasszuk a CD számok átalakítása WAV fájlokká pontot. 


. Figyelem! Mielőtt mindenféle zenét vágnánk össze "CD-kről, . gon- 

doljunk arra, hogy a fájlok : mérete ne legyen túl nagy. "A legjobb, ha 50. 

. Kbájt alatt marad, így nem lassítja le túlságosan számítógépet. A hosz- 

" szabb zenei fájlok " "előbb-utóbb. úgyis. csak KELEZn e ts S PBMBS 4 

5.5 A Windows-hangok linkjei 


Természetesen az a legkényelmesebb, ha már kész hangokat veszünk át 
a rendszerünk számára. Az ilyen hangok nagy választékára bukkanunk, 
ha a www.soft-ware.net weboldalon, a Startseite/Multimedia/Audio/ 
WAV Sounds útvonalon elindulva rendszerezett kategóriákból ZIP- 
archívumokat töltünk le, amelyek fájlok tucatjait tartalmazzák. 

A www.sounddogs.com honlapon lemezeket és próbaanyagokat talál- 
hatunk. Ez a kimeríthetetlen adatbank kitűnően alkalmas rendszerhangok 
utáni keresgélésre. 


Oatet 142 KB Windows 95 / 98 1 ME ! NT ! 200092 

haben sie hier mit 20 kurzen WAV.Sounds dis gesamte 


er bis Primaten 
Evekdonegesekiekée ín 478 KÖ verlek (20 WAV Bounás - 1 bis 4 Sek) 
ODatot 479 KB Windows 95 ! 98 / ME / NT ! 2009 /XP 


Beep Sounds he 

26 verschiedene rmetalhsch kingende Beeps, wie ous elnem Bience Fiction Fiim oder Gerüusche elnes sé 

Roboters. (alle ca. 1! Bekunde lang). j- 
Freeware Sprache: FB Datet 221 KB Windows 95 /98 1 ME! NT / 20000 


Eine Sammiung von 50 kurzen WAV.-Sounds und Soundeffekten wig Bong, Tok-Tok, Kiing, zahireiche 
Sümmen und Lachen usw. Dateigröben von 1 bis 50 KB. 
F rmerwaro Rnracha PR Natat 464 KR 


A legkülönbözőbb hanghatásokból válogathatunk 
5.6 DJ a XP-ben 


Windows XP-s PC-nk CD-cserélőként, sőt készséges DJ-ként is hasz- 
nálható. Ehhez a médialejátszó segítségével elkészítünk egy lejátszási lis- 
tát, majd elindítjuk. A lejátszó ilyenkor a lista méretétől függően órákig is 
játszhat, szükség esetén akár egy egész buli alatt. Ehhez csupán át kell 
játszanunk a CD-inket a számítógépre, a többiről már a médialejátszó 
gondoskodik. 

Tegyük be azt a CD-t a CD-meghajtóba, amelynek a számait át szeret- 
nénk vinni a számítógépre. A médialejátszó automatikusan elindul. Sza- 
kítsuk meg a lejátszást a Stop kapcsolóval, és válasszuk a Másolás a CD- 
ről lehetőséget. 

A zeneszámok listája , ismeretlen előadó" bejegyzéssel jelenik meg. 
Mivel az összes zeneszám kézi beírása nagyon nehézkes lenne, ezért en- 
gedjük a CD automatikus felismerését. Hozzunk létre egy internetes kap- 
csolatot és kattintsunk a Nevek lekérdezése kapcsolóra. A Windows en- 
nek hatására lekérdezést kezdeményez egy zenei adatbázisban. 

Abban az esetben, ha a CD-t az adatbázis alapján felismerte, megjele- 
nik a számok címe és előadója. Minden zeneszámot pipáljunk ki, amelyet 
át szeretnénk másolni a merevlemezre. 

A zeneszámok listája először , ismeretlen előadó" bejegyzéssel jelenik meg 


A Zene másolása kapcsolóra kattintva valamennyi zeneszámról máso- 
lat készül a merevlemezen. A Windows XP megjelenít egy párbeszédes 
mezőt. Itt kell kikapcsolni a zenei másolásvédelmet. Miután az ablakból 
kiléptünk, a fájlok a Saját zene mappában, a Saját fájlok alkönyvtárba ke- 
rülnek. 


5.6.1 Hangerő-szabályozás 


Miután a Médialejátszó beindult, a hangerőt a Zene- és audióeszközök 
tulajdonságai menüben lehet szabályozni. 

Nyissuk meg a Zene- és audióeszközök tulajdonságai ablakot. Ehhez a 
tálca hangszóró ikonjára kell duplán kattintanunk. Ha hiányozna ez a 
szimbólum a tálcáról, akkor jelenítessük meg. Ehhez nyissuk meg kate- 
gória nézetben a Vezérlőpultot. 

Válasszuk ki a Zene/beszédbeviteli és megjelenítő eszközök és audió- 
eszközök bejegyzést. A következő ablakban kattintsunk a Zene- és 
audióeszközök hozzárendelésre. A Zene- és audióeszközök tulajdonságai 
ablakban lépjünk be a Hangerő regiszterlapra, és kapcsoljuk be a Hang- 
erőszabályzó megjelenítése a tálcán opciót. Az ablakból az OK kapcsoló- 
val lépjünk ki. 


Hangok és audioeszközök tulajdonságai [215 


Hangszóró beállításai j 
Az alábbi beállítások segítségével megadhatja ! 
a hangszóró hangerejét, iletve más értékeket. 


meze 


Érdemes a Tálcára tenni a hangszóró ikont 


5.6.2 Médialejátszó szerviz 


A felhasználók egyre-másra abba a problémába ütköznek, hogy habár a 
Windows hangjai megszólalnak, mégsem lehet lejátszani a zenei CD-ket. 
Ennek különböző okai lehetnek. 

Ha utólag építettük be a hangkártyát a gépünkbe, akkor könnyen 
elfeldkezhetünk arról, hogy egy kábelt is mellékeltek hozzá. Ha így len- 
ne, akkor ismét fel kell nyitnunk a készülékházat, és utólag kell beten- 
nünk az audiokábelt a CD-meghajtó aljzatába. Most kell összekötni a 
meghajtót a hangkártyával. 

Persze az is lehet, hogy a CD-meghajtónk nem boldogul a Windows 
alapbeállításhoz tartozó digitális lejátszással. Ezt a gondot gyakran az 
Eszközkezelőben lehet megoldani. Válasszuk a Start/Vezérlőpult/Rend- 
szer menüt. Kapcsoljuk be a Rendszer tulajdonságai ablakban a Hardver 
regiszterlapot, és ott kattintsunk az Eszközkezelő-re. Keressük meg a CD- 
meghajtót. A helyi menü megnyitásához kattintsunk az egér jobb oldali 
gombjával erre a bejegyzésre. Aktiváljuk a Tulajdonságok regiszterlapot, 
és kapcsoljuk ki a Digitális CD-audió aktiválása ehhez az eszközhöz op- 
ciót. OK-val nyugtázzuk a változtatásokat. 


Ha még így sem sikerül lejátszani a zenénket, akkor változtassunk a 
CD-meghajtó Tulajdonságok regiszterlapján a CD-hangerőn. A Hangerő 
rovatban húzzuk el jobbra a hangerő-szabályozót. 

Megeshet, hogy a hangerő-szabályozóban ki lett kapcsolva a hangerő. 
Kattintsunk kettőt a tálcán a hangszóró ikonra, és a CD-lejátszó rovatban 
távolítsuk el a Kikapcsolva opció kijelölését. 


5.6.3 A Médialejátszó automatikus indítása 


Ha csatlakoztattunk a számítógépünkhöz hangfalakat, akkor tudjuk, 
hogy a Windows minden lehetséges alkalommal hangot ad. Ez lehet 
bosszantó is, de azzal az előnnyel is járhat, hogy a PC-vel meghallgathat- 
juk a CD-inket, megnézhetjük a videofelvételeinket, sőt akár filmet is 
vághatunk. A Médialejátszó azonnal elindul, mihelyst behelyeztünk egy 
zene-CD-t. 

Ha a Médialejátszó helyett a Zene-CD ablak jelenik meg, akkor jelöljük 
ki ott a Mindig a kiválasztott akció végrehajtása opciót. Ezután a zenei 
CD behelyezését követően automatikusan a Médialejátszó fog elindulni. 


5.6.4 A Médialejátszó külseje 

A Windows XP különböző változatokat tartalmaz a Médialejátszó kül- 
seje számára. Nyissuk meg a Médialejátszót, és kattintsunk a Design vá- 
lasztásra. Az ablak bal oldalán különböző , külsőket" találunk. Jelöljük ki 
a kívánt változatot, és kattintsunk az Alkalmaz kapcsolóra. 


Médialejátszónknak egzotikus külsöt is kölcsönözhetünk 


7 CD-írás a Windows XP-vel 


A Windows XP egyik valóban VONZÓ tulajdonsága, hogy külön 
program nélkül is lehet CD-t írni vele. 


A Windows XP rendszerbiztonsága és stabilitása zökkenőmentes CD- 
írásról gondoskodik, feltéve persze, hogy a számítógép is kellő erőforrá- 
sokkal rendelkezik. Ha az XP-t egy régebbi rendszeren használjuk, vagy 
ha a merevlemez tele van szoftverekkel, akkor az új XP sem lesz csodák- 
ra képes a CD-írásnál. 


6.1 Zene, zene, zene 


A Windows XP alatt a beépített CD-író-támogatás az első pillanatban a 
Windows Media Playerre, illetve a Roxio-féle CD-író enginre korlátozó- 
dik. Az adat-CD-k támogatását csak később lehet felfedezni. Nem árt 
tudni, hogy a Media Playerrel csak zenei CD-ket lehet írni, no persze egy 
zenei CD kiolvasását is azonnal vállalja. A különböző zenei és képformá- 
tumok támogatásán kívül még számos skin-nel büszkélkedik, amelyekkel 
tetszőlegesen be lehet állítani a külső megjelenést. 

A Media Playerrel csak audio-CD-ket lehet írni 


Ami a zenetömörxítés illeti: a Media Player ugyan le tudja játszani az 
MP3-fájlokat, de a Microsoft kihagyta az MP3-tömörxítést, így a Media 
Player nem képes MP3-fájlokat készíteni. Helyette a Microsoft a saját 
WMA formátumát favorizálja. Itt valamiféle másolásvédelemről van szó, 
amelynek a célja, hogy a zenei fájlokat megvédjék az illegális sokszoro- 
sítás ellen. A CD-írási funkció letiltja a védett fájlok írását egy zenei CD- 
re. Persze aki ebbe nem akar belenyugodni, az később, az MP3 Extension 
Pack segítségével, utólagosan MP3 támogatással láthatja el a Windows 
XP-t. 

A Media Player a zenei adatok rippelése előtt egy CDDB-re (CD adat- 
bázis) emlékeztető szerverkapcsolattal tudja letölteni a CD információit, 
például az album és az előadók nevét és a zeneszámok címét. Így többé 
nem kell nehézkesen begépelni az előadókat és track információkat. 


6.2 Adatok írása 


Akit nem érdekelnek a zenei CD-k, hanem csak adatokat szeretne le- 
menteni, az a Roxio-féle IPW (Incremental Packet Writing) Direct CD-t 
használhatja a Windows XP-ben. Ezt a Microsoft integrálta az operációs 
rendszer magjába. De vigyázat! A régebbi Dircect-CD/Packet-CD-vel 
formattált CD-RW adathordozókat — ha nem figyelünk — a rendszer for- 
mattálja, vagy olvashatatlannak minősíti. 

Az XP-s adat-CD-kre elvileg ugyanaz vonatkozik, mint a Direct- 
CD/Packet-CD-vel formattált és írt adathordozókra. Az adatbiztonság 
messze nem olyan jó, mint a szokványos adat-CD-knél. Ha egy IPW írás 
során problémák merülnek fel, és az írás megszakad, akkor rendszerint a 
CD teljes tartalma elvész. Ha ugyanez a hiba egy szokványos multi- 
session adat-CD-nél lép fel, akkor legalább a korábbi szekciók megment- 
hetők. 

Mindennek persze van egy vitathatatlan előnye. Akinek nincs kedve 
egy köteg flopit felhalmozni, az ezt a funkciót használhatja kisebb adat- 
szállításra, de a biztonság kedvéért hagyjuk meg az adatokat a merevle- 
mezen is. 


6.3 Játékos kedvvel 


A Windows XP - a DirectX-nek köszönhetően — a játékkedvet is feltá- 
masztja, ám a Safedisc másolásvédelemmel ellátott CD-kkel vagy bizton- 
sági másolatokkal meggyűlhet a bajunk. A legrosszabb esetben még az 
XP is lefagyhat, még ha ezt nem a megszokott kék képernyő jelzi. Az 
esetek többségében azonban csak enyhe rendszerbizonytalanságokra szá- 
míthatunk, bár e gond a http://www.tec-station.com/news/news. 
php?kat -4 címen található Safedisc patch-csel kiküszöbölhető. 


Probleme von Windows XP mit SafeDi 
Gaming [ 03.02.2002 - 20149 [ Oualle: CHIP online 


Microsoft hat heute ein Patch verőffentlicht, der einen Fehler von Windows XI 
Verbindung mit Spielen, die über den SafeDisc-Kopierschutz verfügen, behebt. Di 
Fehler führte dazu, dass die betreffenden Spiele die Originat-CD nicht als sol 
erkennen konnten. 


! 

Download 
e SafeDisc-Patch für WinxP 

j 

Nem kell bajlódni a SafeDisc másolásvédelemmel ellátott CD-kkel: segít egy 
ügyes kis patch 


6.4 Kompatibilitási üzemmód 


A régebbi CD-író szoftverek, mint pl. az Ahead-féle Nero 4 és az 
Adaptec (Roxio) Easy CD Creator 4-ese, illetve a WinOnCD 3.8 előtti 
verziók kapásból nem működnek a Windows XP-vel. Annak érdeké- 
ben, hogy a régebbi, illetve a nem XP kompatibilis CD-író programokat 
is rá tudjunk venni a működésre, a Microsoft kidolgozott egy úgyneve- 
zett kompatibilis üzemmódot. Ebben az üzemmódban az XP a megfele- 
lő operációs rendszerrel ámítja a Windows 95/98/NT/2000 alatt futó 
programokat. Sajnos a Roxio-féle WinOnCD 3.8 Power Edition és az 


Ahead-féle Nero 5.5 sem működött kapásból. A WinOnCD számára a 
Roxio honlapján különféle update-eket találunk, amelyek nem utolsó- 
sorban a CD-írás támogatásán is javítanak. A Nero 5.5 esetében sem 
tudjuk kikerülni az update-et. A CD-s 5.5.0.3 verzió nem telepíthető, 
mivel a Windows 2000-ből ismert adminisztrátor problémák jelentkez- 
nek. A több 10 Mbájtos új 5.5.5.1 Nero verzió letöltését követően vi- 
szont ez a probléma többet nem merül fel, és a telepítés gond nélkül si- 
kerül. 


6.5 Az XP CD-író tuningolása 


Ha az XP alatt idővel lelassul a merevlemezünk, akkor itt az ideje a 
merevlemez töredezettségmentesítésének. A CD-írásnál a legfontosabb a 
gyors adatátviteli sebesség, főleg ha a merevlemez adatait akarjuk 
backupolni vagy egy CD-image-et szeretnénk írni. A lassulás oka egysze- 
rű: a merevlemez idővel szegmentálódik, s az új fájlokat ilyenkor már 
nem lehet egy lépésben a merevlemezre írni, hanem csak sok kis darab- 
ban, és ezek az egész lemezen szétszórva helyezkednek el. Ez érezhetően 
lefékezi a merevlemezt, mivel az olvasófejnek ide-oda kell ugrálnia az 
egyes blokkok között. 


6.5.1 A SCSI vezérlő illesztöprogramjainak az ellenőrzése 


Ha a CD kapásból nem sikerül, annak oka lehet egy rossz SCSI- 
meghajtó is. Főleg a régebbi host-adapterek esetében léphetnek fel ilyen 
hibák. Annak érdekében, hogy az instabil illesztőprogramok ne ingathas- 
sák meg a teljes rendszert, valamennyi illesztőprogram egy úgynevezett 
aláírást kap a Microsofttól, amelyet a Windows Hardware Ouality Labs 
(WHOL) hitelesít. A Windows XP az érvényes aláírások ellenőrzésére az 
Aláírás-ellenőrző programot használja, amelyet a Start/Futtatás — 
sigverif paranccsal tudunk bevetni. 

Egy új illesztőprogram telepítésekor az XP önállóan ellenőrzi, hogy ki- 
állta-e vagy sem az aláírás-ellenőrzést az illesztőprogram. Ha nem, akkor 
egy figyelmeztetés jelenik meg, hogy az illesztőprogramnak nincs aláírá- 
sa. Végezetül magunk dönthetjük el, hogy akarjuk-e folytatni a telepítést. 
A különböző kártyák vadonatúj vagy béta verziójú drájvereinél lehet fon- 


Az érvényes aláírások ellenőrzése 


tos, hogy egyáltalán beüzemelhessük ezeket az XP alatt. Ha problémák 
adódnának, akkor később a védett üzemmódban kényelmesen eltávolít- 
hatjuk az illesztőprogramot. 


6.5.2 Az XP CD-automatizmusának a javítása 


Ha egy az olvasóba behelyezett CD zavarja a Windows XP zökkenő- 
mentes üzemét, akkor a legjobb, ha magunk látunk neki a javításnak. Ha 
balszerencsénkre éppen egy CD-t írunk, miközben egy másikat behelye- 
zünk, akkor az írás valószínűleg megszakad. A Windows XP új adathor- 
dozót keresve rövid időközönként ellenőrzi a meghajtókat. Ha talál 
egyet, akkor önállóan végrehajtja a következő logikus lépést: elindítja a 
telepítőprogramokat, vagy audio CD esetén elindítja a Media Playert. A 
busz szűkké válik és a CD veszélybe kerül. A régebbi Windows verziók- 
nál ezért kapcsoljuk ki az Automatikus üzenet adathordozó cseréje esetén 
opciót, vagy tiltsuk le a hozzáférést. 


6.6 Tippek, trükkök a CD-iíráshoz 


6.6.1 Az alkalmazások bezárása 


Mielőtt nekilátnánk a CD-írásnak, csukjuk be az összes nyitott alkal- 
mazást. Más programok csak leterhelik a számítógépet, ami kihagyásokat 
eredményezhet. Ez az adat-CD-k esetében nem jelent gondot, de a zenei 
CD-knél recsegéseket eredményezhet. 


6.6.2 Kapcsoljuk ki a képernyőkímélőt! 

A CD-írás előtt kapcsoljuk ki a Windows képernyőkímélőjét és az 
energiagazdálkodását. Ha ugyanis ezek aktiválódnak az írás alatt, a CD- 
lemezt véglegesen tönkre tehetik. A képernyőkímélő és az energiagazdál- 


Megjelenítés tulajdonságai 

Itt kapcsolhatjuk ki a képernyővédőt 


kodás kikapcsolásához kattintsunk az egér jobb oldali gombjával az Asz- 
tal egy szabad területére, és a helyi menüben nyissuk meg a Tulajdonsá- 
gokat. A Megjelenítés tulajdonságai ablakban mindkettőt kikapcsolhat- 
juk. 


6.6.3 Adat-CD írása 


A Windows XP CD-író funkciója nem az eszköztári menüben található, 
hanem a Windows Intézőben (Minden program/Kellékek) kapott helyet. 

Ahhoz, hogy adatokat tudjunk a CD-re írni, húzzuk a fájlt vagy a map- 
pát az egérrel, a drag and drop funkciót alkalmazva az Intézőben a CD- 
íróra. Az adatok egyelőre még nem íródnak fel a CD-re, hanem egy átme- 
neti tárolóba kerülnek. 

Kattintsunk kétszer a CD-íróra. Itt megjelennek a , CD-re íráshoz ké- 
szen álló fájlok". Ezeket a bal alsó sarokban egy nyíl jelöli. A tényleges 
íráshoz kattintsunk az Intézőben az egér bal oldali gombjával a CD-íróra. 
A helyi menüben válasszuk a Fájlok írása CD-re opciót. Írjunk be egy 
megnevezést a CD-lemez számára, és a Tovább kapcsolóra kattintva in- 
dítsuk el az írást. 


6.6.4 Amikor eltűnnek az adatok 


Amikor a Windows XP-vel írunk CD-t, adatok tűnhetnek el. Ha ugyan- 
is egy olyan CD-re írunk adatokat, amelyen már volt írva valami, úgy 
olykor nem jelennek meg többé az eredeti adatok. Ezt a problémát úgy 
orvosolhatjuk, hogy telepítjük a Burning Update-et a Micorosft webol- 
daláról. Alternatív megoldásként feltehetjük a Windows XP Service Pack 
1-et is, mert ez szintén tartalmazza a szükséges változtatásokat. 

A Burning Update megoldja a rejtélyes adateltünések gondját 


6.6.5 Zenei CD írása 


Ahhoz, hogy zenei CD-t írhassunk, előbb állítsuk össze a kívánt zene- 
számokat egy külön mappában a merevlemezen. Jelöljük ki a zenei fájlo- 
kat, majd kattintsunk rájuk az egér jobb oldali gombjával. A helyi menü- 
ből válasszuk a Másolás hanglemezre vagy lejátszóeszközre parancsot. 
Erre megnyílik a Media Player a kiválasztott zeneszámokat tartalmazó 
listával. A Lejátszólista szerkesztése kapcsolóra kattintva tudunk a szá- 
mok sorrendjén változtatni. A jobbra fent elhelyezkedő Zene másolása 
kapcsolóra való kattintással lehet megkezdeni a zenei CD írását. 


6.6.6 MP3-ből audio-CD 


Ha az MP3 zeneszámokat szokványos zenei CD-ként szeretnénk kiírni, 
akkor a következőképpen járjunk el. Az előző tippekhez hasonlóan jelöl- 
jük ki a fájlokat, majd a helyi menüből ismét válasszuk ki a Másolás 
hanglemezre vagy lejátszóeszközre parancsot. Kattintsunk a Media 
Player-ben a Másolásra. A Player automatikusan WAV fájlokká alakítja 
át az MP3 fájlokat, majd kiírja őket CD-re. 


6.6.7 A CD RW-k törlése 


Ha egy CD-RW-ről fájlokat szeretnénk törölni, tegyük be a lemezt a 
CD-íróba. Kattintsunk az Intézőben az egér jobb gombjával a CD-RW-t 
tartalmazó lemezegységre, majd a helyi menüből válasszuk a CD-RW 
törlése opciót. A következő ablakban kattintsunk a Továbbra, s a Win- 
dows törölni fogja a CD-RW-t. 


6.6.8 InCD, DirectCD és társai 


Amikor megpróbálunk a Windows CD-írás funkciójával adatokat eltá- 
rolni, viszont feltelepítettünk egy CD-író programot is, akkor rendszerint 
automatikusan a Packet Writing szoftver indul el és az írja a CD-t a Win- 
dows helyett. A CD-író szoftverek, mint például a Nero, a WinOnCD 
vagy az Instant CD/DVD rendszerint egy Packet Writing szoftvert is fel- 
tesznek a PC-nkre, mint amilyen az InCD, a DirectCD vagy az 
InstantWrite. Ezek a programok merevlemezként kezelik a CD-írót. A 
fájlokat a drjrag and drop funkció használatával ráhúzzuk a CD-íróra, így 
írjuk a CD-t — vagyis ugyanazzal a funkcióval, amelyet a Windows XP 


integrált CD-író szoftvere is tartalmaz. Ha ennek ellenére a Windows-zal 
szeretnénk CD-t írni, akkor távolítsuk el a Packet Writing szoftvert a CD- 
író programunkból. : 


6.6.9 A lapozófáji konfigurálása 


A Windows XP lehetőséget kínál a lapozófájl részletes konfigurálására. 
A lapozófájl rendszerint azt a lemezegységet használja, amelyre a rend- 
szert is telepítettük. Alapvetően itt is statikus lapozófájlt használjunk. 

A legtöbb merevlemeznél egy trükkel még további sebességnövekedést 
és ezzel nagyobb biztonságot érhetünk el a CD-írásnál: használjunk pár- 
huzamosan több lapozófájlt. 

Gondoskodjunk arról, hogy fizikai meghajtónként mindig egy lapozó- 
fájlt definiáljuk, mert a lapozófájl feldarabolása a logikai partíciókra épp 
az ellenkezőjét eredményezi. Ráadásul merevlemezhelyet is pazarolunk, 
és lefékezzük az XP-t. 

A lapozófájlt a Vezérlőpulton és a Rendszer mappa Speciális tulajdon- 
ságai alatt konfigurálhatjuk az XP-ben. Ott a 7eljesítmény rovatban talál- 
juk a Beállítások kapcsolót. 

Ha az erre kattintva megjelenő ablakban a Speciális regiszterlapot vá- 
lasztjuk, már majdnem célba is értünk. A Virtuális memória alatt kattint- 
sunk a Módosításra — ezt követően megadhatjuk a lapozófájl méretét. A be- 
állított értékek a rendszer újraindítását követően válnak aktívvá. 


ZA Videofelvételek készítése és lejátszása 


A Windows XP-be integrált Movie Maker és a Media Player 
nagyszerű videofunkciókat kínálnak. Az alábbiakban azzal fog- 
lalkozunk, hogy mire is képesek ezek a programok. 


Legyen az DVD-videó az otthoni mozihoz vagy digitális képvágás a 
filmkészítésnél, a digitális médiumok lejátszása és feldolgozása egyre 
közkedveltebbé válik. A Windows XP alatt két program foglal el kulcs- 
pozíciót: a Media Player és a Windows. Millenniumból ismert Movie 

Maker. A videokedvelők számára különösen érdekes a DV-kamkorder tá- 
mogatás. Az előnyök, a kiváló képminőség mellett, az adatok veszteség- 
mentes átvitelében rejlenek. Ráadásul az Eszközvezérlővel úgy vezérel- 
hetjük a kamkordert, mintha az magától működne. Az egyetlen előfelté- 
tel, hogy a PC-nknek legyen IEEE-1394 interfésze. Minden továbbit, va- 
gyis a készüléktámogatást egy OHCI kompatibilis drájverrel, az operáci- 
ós rendszer vállal magára. 


7.1 Kelletlen DVD-médialejátszás 


A Media Player aktuális verziója az új funkciók teljes készletét kínálja. 
A lejátszó az , egy mindenkiért" mottó alapján számos adathordozót tá- 
mogat. Sajnos a lejátszónak van egy kis szépséghibája is. Ugyanis túlsá- 
gosan favorizálja a Microsoft saját zenei és videoformátumait, mint ami- 
lyen a Windows Media Audio és a Windows Media Video. A saját kodek- 
hez való makacs ragaszkodás egyébként mit sem változtat azon a tényen, 
hogy az MP3 a zenei területen és az MPEG a videoterületen tovább erősí- 
ti vezető szerepét. 

Különösen bosszantó, hogy a Windows XP ugyan lejátssza az MP3- 
fájlokat, de nincs MP3 kódolása. A Microsoft azért nyitott egy kiskaput 
az MP3-Plug-in interfésszel. Ezzel szükség esetén konfigurálhatjuk egy 


harmadik gyártó enkóderét is a Media Playerbe. Egyelőre a Cyberlink, az 
InterVideo, a MediaMatics, valamint a Ravisent azok, akik alkalmas ter- 
mékeket kínálnak. 

A Windows XP MP3 támogatásával kapcsolatban a www.microsoft. 
com/windows/windowsmedia/windowsxp/experience.asp . webcímen 
találhatnak további információkat. 

Sajnos, az MPEG-2 fájlok és a DVD-videók lejátszásánál sem veszik a 
lejátszók kellő mértékben figyelembe a szabványos formátumokat. Külö- 
nösen a videobarátok panaszkodnak a fontos képformátumok kelletlen 
kezelésére. A problémát az jelenti, hogy a DVD-filmek MPEG-2 leját- 
szásához szoftveres vagy hardveres dekódolóra van szükség. Ehhez egy 
ennek megfelelő plug-in vásárlása vár ránk. 


7.2 Movie Maker: egyszerű és szerény 


A Movie Maker a filmvágásért felelős a Windows XP alatt. Jól sikerült 
a kiváló DV-támogatás és az integrált DV-készülékvezérlő. Közvetlenül a 
DV-berendezés csatlakoztatása után egy ablak jelenik meg, amellyel a 
Movie Maker felvétel üzemmódját indíthatjuk el. 

A videofilmeseknek lényeges DV-formátumon kívül a felvételi funkció 
valós időben alakítja át a DV-adatokat a Windows Media Video formá- 


Altáésztts eszzőésétvez húzza ke a bívarit kipeset. 

Könnyü az eligazodás a Movie Maker funkciói között 


tumra. Ennek persze a megfelelő rendszerteljesítmény az előfeltétele. A 
mi 933 MHz-es Pentium III tesztelő számítógépünkön minden kiválóan 
működött, nem mutatkoztak képkimaradások. A WMV formátum profil- 
előírása 28,8 kbit/s-tól 786 kbit/s-ig terjedő video-birtátákat támogat. A 
kodek 28,8 kbit/s-nál 160x120 pixeles felbontást és másodpercenként 15 
képkockás képismétlési frekvenciát használ. 

Ebben az esetben viszont rossz a képminőség. Jelentősen jobb eredmé- 
nyeket lehet 786 kbit/s videó-bitráta mellett elérni. Ekkor a kodek felbon- 
tása 320x240 pixel, s másodpercenkénti 30 kép jellemzi. 


7.2.1 időtengelynézet 


A filmjelenetek rendezésében két kompozíciós eljárás, a Storyboard és 
az időtengelynézet segít. Az időtengelynézet, a Storyboard-dal ellentét- 
ben, egy időskálával, valamint egy pótlólagos hangsávval rendelkezik. E 
lehetőséget akkor vethetjük be, ha például háttérzenét vagy narrátor által 
elmondott szöveget szeretnénk hozzákeverni a filmhez. Az integrált fel- 
vételi funkció megkönnyíti a hangfájlok rögzítését. A kivezérlésjelzővel 
állíthatjuk be a felvételi jelszintet, így a túlvezérlés vagy az alacsony be- 
menő jelszint elkerülhető. 

Kevésbé kényelmes a jelenetváltás definiálása. A képvágó szoftver 
csak két különböző eljárást kínál, az egyiket kemény vágással, a másikat 
lágy blendével. A kemény vágásnál a képjeleneteket átmeneti effektus 
nélkül soroljuk egymás után, a képváltás hirtelen, mintegy váratlanul tör- 
ténik. A lágy blende használatánál egy átfedési területet definiálunk. A 
renderelő modul kiszámolja az effektust és a lejátszásnál átvezeti egy- 
másba a jeleneteket. Mindent összegezve, a Movie Makerrel probléma- 
mentesen lehet kisebb, szerény kivitelű videofilmekét készíteni. A jól át- 
gondolt és intuitívan kezelhető programfelület megkönnyíti a szoftver ke- 
zelését. Különösen nagy segítséget jelent, hogy a jelenteket a clip- 
gyűjtemények között el lehet tárolni, valamint az a kiegészítő funkció, 
amellyel a képjelenetek között meg lehet keresni a képváltásokat. A kész 
filmeket videofájlok formájában lehet kiadni, vagy videoe-mailként el- 
küldeni. A képfájlt azonban nem lehet lejátszani egy felvételre alkalmas 
DV-kamkorderen. 


7.3 Filmszerkesztés és -vágás 


Ha egy átmenetet vagy képet szeretnénk egy klipbe betoldani, akkor a 
filmet előbb a kívánt helyen meg kell vágni. Ehhez kattintsunk az egérrel 
az idősávban a kívánt helyre, hogy az elválasztójel a képet és a hangot 
egyaránt figyelembe vegye. A menüsorból válasszuk a Clip/Osztás pa- 
rancsot. Egy átmenet betoldásához kapcsoljunk át a , Történet" ikon se- 
gítségével a Storyboard nézetre, és kattintsunk a feladatsorban a Képát- 
menetek megjelenítésére. Jelöljünk ki egyet az előre definiált több mint 
60 átmenetből, és húzzuk át lenyomva tartott egérrel az imént a két klip- 
rész között létrehozott átmenetre. 


7.4 Tippek, trükkök a Movie Makerhez 
7.4.1 Az új Movie Maker 2 


Még ha telepítettük is a Windows XP alatt a Service Pack 1-et, az in- 
tegrált filmfeldolgozó program ezzel se került aktuális állapotba. Ezért 
töltsük le a Movie Maker 2-t a PC-nkre a http://download.microsoft. 
com/download/6/e/7/6e7217e2-b984-4509-a898-175278d59b64/ 
mm2üdeu.exe címről, és tároljuk el. Az update-et az exe fájl kettős kat- 
tintásával indítjuk el. Nem árt azonban tudni, hogy a Movie Maker a szá- 
mítógép újraindítását követően már nem a Kellékek, hanem a Minden 
program mappában fog elhelyezkedni. 


7.4.2 A támogatott formátumok 


A Movie Maker a következő fájlformátumokat képes importálni. 
Videofájlok: .asf, .avi, .wmx, .mpeg, .mlv és .mp2. Audiofájlok: .wav, 
.snd, .au, .aif, .aifc, .aiff valamint mp3. Képfájlok: .bmp, .jpg, .jpeg, .jpe, 
jfif éd .gif. A program ezen kívül támogatja a Windows saját formátuma- 
it is: .asf, .wm, .wma és wmx. 


7.4.3 Film felvétele vagy importja 


A Movie Maker analóg és digitális készülékekről egyaránt képes fel- 
venni. A szoftver digitális kamkorderek esetében automatikusan felisme- 
ri az egyes jeleneteket. A felvételt a feladatsorban balra található Filmfel- 


vétel készítése opcióval indítjuk el. A merevlemezről való film importálá- 
sát a Film importálás opcióval kezdeményezzük. 


7.4.4 Cím-és zárószöveg beszúrása 


A filmprojekt kiegészítéseként a film elejére címet és a végére 
zárószöveget szúrhatunk be. Ehhez válasszuk ki a műveletsorból a Cím 
vagy zárószöveg készítése opciót. Majd válasszunk az öt rendelkezésre 
álló lehetőség közül, például: Cím betoldása a film elejére. Írjuk be a két 
mezőbe a leírást, és ellenőrizzük az eredményt a jobb oldali betekintő ab- 
lakban. A További opciók alatt más animációt, valamint betűtípust és be- 
tűszínt választhatunk. ; ; 


7.4.5 Film szinkronizálása zenével 


Ha a saját filmünket zenével vagy kommentárral szeretnénk szinkroni- 
zálni, akkor a zenefájlt a feladatsorban lévő Zenei- vagy audiófájlok im- 
portálása menüvel importálhatjuk. A zenefájlt lenyomva tartott egérrel 
húzzuk az idősor kívánt pozíciójába, és csak itt engedjük el az egeret. 


7.4.6 A zene hangerejének beállítása 


Az imént beszúrt hangfájl helyi menüjében, amelyet az egér jobb olda- 
li gombjával tudunk megnyitni, további funkciókat is találunk. Ilyen pél- 
dául a Bevetítés, a Kitakarás vagy a Hangerő. Ahhoz, hogy a háttérzenét 
a filmállomány audiosávjához képest ki tudjuk emelni, vagy mondjuk 
. csillapíthassuk, kattintsunk a menüsorban az Eszközök/Hangszint pa- 
rancsra. Ha a háttérzenét fel akarjuk erősíteni, akkor toljuk el jobbra a 
szabályozóelemet. 


E XP-vel az internetre 


Az Internet Explorerrel könnyű böngészni, ám ahhoz, hogy 
valóban Internet Explorer profi váljon belőlünk, sok mindent 
érdemes figyelembe venni. Az alábbiakban olyan tippeket 

és ötleteket gyűjtöttünk csokorba, amelyek meggyorsítják, 
megkönnyítik és — nem utolsósorban - biztonságosabbá teszik 
az internetezést a Windows XP-vel. 


8.1 Az Internet Explorer gyorsítása 


Aki gyakran böngészik az interneten, tisztában van vele, hogy egy 
online kapcsolat létrehozása és az egyes honlapok megnyitása részben 
nagyon sokáig eltarthat. Éppen a böngésző indításakor várhatunk jó né- 
hány percig, mire a kívánt honlap teljes díszében végre felépül. A késle- 
kedés oka rendszerint képekben és az egyéb multimédiás elemekben rej- 
lik, amelyeknek masszív a fájlméretük, és ezért a betöltésük is sokáig 
tart. Az Internet Explorerrel végzett munkát meggyorsíthatjuk, ha letilt- 
juk a kezdőoldal meghívását, valamint a képek, az animációk, valamint a 
filmszekvenciák megjelenítését és a hangok megszólaltatását. 

Az Internet Explorer minden meghívásakor automatikusan megnyitja 
az úgynevezett kezdőoldalt, és ezzel feleslegesen kapcsolati időt pazarol. 
Szerencsére segíthetünk ezen. Az Eszközök/Internetbeállítások Általános 
regiszterlapon kattintsunk az Üres lap kapcsolóra, majd az OK-ra. 

A multimédiás opciók megjelenítését szintén az Internetbeállítások 
menüben lehet kikapcsolni. Ehhez azonban a Speciális regiszterlapra lesz 
szükségünk. Távolítsuk el az összes olyan multimédiás opció kijelölését, 
amelyre nincs szükségünk, így például az Animációk megjelenítése a 
weboldalakon, vagy a Videók lejátszása a weboldalakon stb. 

Az Internet Explorer a kívánt weblapokban a jövőben jokereket (piros 
x-et tartalmazó ikonokat) fog megjeleníteni. Ha a multimédiás elemeket 
utólag be szeretnénk tölteni, akkor nyissuk meg az egér jobb oldali 
gombjával a kívánt objektum helyi menüjét, és válasszuk ki a megfelelő 
menüpontot, pl.: kép megjelenítése. 


8.2 Az Internet Explorer mint fájlkezelő 


Ha az Internet Explorerrel végzett munkák során másolni vagy átne- 
vezni szeretnénk egy fájlt, akkor ehhez nem kell külön elindítanunk az 
Intézőt. Az Internet Explorer ugyanis az Intézőhöz hasonlóan működik, 
és kívánságra a számítógép teljes tartalmát képes az Intézőben megszo- 
kott fastruktúrában megjeleníteni. 


Ez most nem az Intéző, hanem az Internet Explorer 


Válasszuk a Nézet/Böngészősáv/Mappák menüt. Az ablak bal oldalán 
megjelenik PC-nk tartalma. A lemezmeghajtóinkat az Asztalon találjuk 
meg. Kattintsunk duplán az Asztalra, s a tartalom a jobb oldali ablaktér- 
félben jelenik meg. 

Most a kívánt fájlműveleteket helyi menüvel vagy a dragázdrop funkci- 
óval hajthatjuk végre. Az Intéző helyi menüjét elérhetjük, ha az egér jobb 
oldali gombjával a szerkesztendő objektumra kattintunk. 

A menütárban az Intéző funkciói is rendelkezésre állnak. A megjelení- 
tési formátumot például a Nézet/Eszköztárak/Testreszabás menüben vál- 
toztathatjuk meg. 


8.3 Az Eszköztár konfigurálása 


Az Eszköztár segítségével gyorsan elérhetjük az Internet Explorer 
funkcióit. Az alapértelmezett kialakítást a felhasználók széles tömegének 
szánták, az egyes felhasználók személyes igényeit nem vehették figye- 
lembe. Ezért konfiguráljuk az Internet Explorer kapcsolófelületeit a saját 
igényeink szerint, és helyezzük a megfelelő kapcsolóval valamennyi 
gyakran használni kívánt funkciót az Eszköztárba. 

Az Eszköztár szerkesztéséhez válasszuk a Testreszabás-t. Ha például a 
megjelenítési méret megváltoztatására szolgáló kapcsolót be szeretnénk 
építeni az Eszköztárunkba, akkor előbb kattintsunk a kívánt kapcsolóra, 
majd a Hozzáadásra. Ahhoz, hogy az Eszközkezelő áttekinthető marad- 
jon, távolítsuk el belőle az összes olyan kapcsolót, amelyet ritkán vagy 
egyáltalán nem használunk. Ehhez először kattintsunk a Rendelkezésre 
álló gombok alatt a felesleges szimbólumra, majd az Eltávolítás kapcso- 
lóra. 

Az Eszköztárgombok listában a gombok Eszköztár-beli sorrendjén is 
változtathatunk. Jelöljük ki az áthelyezni kívánt gombot, és határozzuk 
meg a helyét a Fel vagy a Le kapcsolóval. A szimbólumok méretét szük- 
ség esetén az Ikonbeállítások alatt változtathatjuk meg. Itt nagy és kis 
szimbólumok közül választhatunk. Az ablakból a Bezárás gombbal lép- 
hetünk ki. 


8.4 A linkek megjelenítése igény szerint 


Számos modern kialakítású honlapon lemondtak a standard beállítá- 
sokról, mit amilyen például az aláhúzott link. Ha viszont a hivatkozáso- 
kat mégis aláhúzottan szeretnénk látni, akkor az Internet Explorer segít- 
ségével viszszaállíthatjuk azt. 

Válasszuk ki az Eszközök/nternetbeállítások menüt. Erre egy azonos 
nevű ablak nyílik meg. Itt válasszuk ki a Speciális regiszterlapot. Ott a hi- 
vatkozott szövegrészek jellemzőit a Böngészés fejezetben, a Hivatkozá- 
sok aláhúzása ponttal változtathatjuk meg. Választható opciók: Fókuszá- 
lás színe, Mindig és Soha. 

Ha a Fókuszálás színe mellett döntünk, akkor a hivatkozás a későbbi- 
ekben, amint ráállunk az egérrel, aláhúzódik a weblapon. A Soha esetén a 


szövegrész változatlan marad, a Mindig hatására mindig aláhúzottan jele- 
nik meg. Válasszuk a kívánt beállítást, majd nyugtázzuk az OK kapcsoló- 
ra kattintva. 


8.5 Weboldalak nyomtatása 


A weboldalak nyomtatásakor a lap jobbszéle gyakran nem nyomtatódik 
ki. A megfelelő funkció használatával azonban orvosolhatjuk ezt a gondot. 

Válasszuk a Fájl/Oldalbeállítás... menüt. A Tájolás alatt rendszerint 
célszerű Állóról Fekvőre váltani. Ezen túlmenően a helyzettől függően 
nem árt lecsökkenteni a milliméterben megadott margóbeállításokat. A 
Fejlécek és láblécek alatt tovább finomíthatunk a nyomtatáson. A meglé- 
vő bejegyzéseket szükség esetén úgy törölhetjük, hogy kijelöljük őket, 
majd lenyomjuk a Del billentyűt. 3 

A beállításainkat az OK gombra való kattintással nyugtázzuk. A 
FájlyOldalnézet menüben ellenőrizzük, hogy meg vagyunk-e elégedve az 
eredménnyel. Ha nem így lenne, akkor az Oldalbeállítás menüben továb- 
bi változtatásokat kell végrehajtanunk. 


8.5.1 Külön frame-ek nyomtatása 


A weboldalak nyomtatásakor számos fölösleges információ is megjele- 
nik a papíron. Ha a weboldal , frame"-ekből, keretobjektumokból áll, ak- 
kor módunkban áll célirányosan, külön kinyomtatni egyes keretterülete- 
ket. Kattintsunk a kívánt frame-re az egér jobb oldali gombjával, majd a 
helyi menüben a Nyomtatás-ra. Ekkor ugyanezzel a névvel megnyílik 
egy ablak. A Keret nyomtatása alatt válasszuk a Csak a kijelölt keret-et. 
Az ablakot OK-val zárjuk le. 


8.5.2 Weboldalak részletének nyomtatása 


A weboldalak nyomtatásakor a kívánt adatokra korlátozhatjuk a nyom- 
tatást. Jelöljük ki a weboldalon a nyomtatni kívánt szöveget vagy objek- 
tumokat. Válasszuk a Fájl/Nyomtatás menüt, hogy az azonos elnevezésű 
ablakba jussunk. Ott a Nyomtatási tartomány alatt válasszuk a Kijelölést. 
A kívánt választék kinyomtatásának az indításához az OK-val lépjünk ki 
az ablakból. 

Nem kell EÜ ZSAZSA a teljes weboldalt, ha csak egy kis részletére vagyunk 
kíváncsiak 


8.6 Saját kezdőoldal létrehozása 


Ha nem szeretnénk sem egy idegen kezdőoldallal, sem egy unalmas 
üres kezdőoldallal kezdeni az online kapcsolatot, akkor készítsünk ma- 
gunknak saját kis kezdőoldalt. Szerencsére semmilyen HTML ismerettel 
nem kell rendelkeznünk ehhez. 

Nyissunk meg a Worddel egy új dokumentumot, ahova elhelyezhetünk 
például néhány hozzárendelést a weboldalakra. Ahhoz, hogy egy 
weboldalt, amelyet a Kedvencek között is elhelyeztünk, azonnal el lehes- 
sen érni egyetlen egérkattintással, nyissuk meg az Internet Explorerben a 
Kedvencek listáját, majd a drag and drop funkcióval egyszerűen húzzuk 
az üres Word dokumentumba a hozzárendelést. A helyi menüben válasz- 
szuk a Hozzárendelés létesítése parancsot. Alternatívaként egyszerűen az 
URL címet is beírhatjuk, mégpedig a szokásos , www.." elé írjuk be a 
,, http://7-t. A Word ekkor automatikusan felismeri, hogy egy speciális 
internetes hozzárendelésről van szó. 

Ugyanígy tudunk fontos e-mail-címeket is megadni ezen a kezdőlapon. 
Itt a tényleges e-mail-cím elé egyszerűen tegyünk egy Mailto:-t, és a 
Word felismeri, hogy egy e-mail-címről van szó. Ha rákattintunk a címre, 
automatikusan megnyílik a levelezőprogramunk új üzenetablaka. 


Az oldalt természetesen tovább szépíthetjük a Word összes rendelke- 
zésre álló kialakítási lehetőségét használva, és clipartokat vagy fényképe- 
ket is tehetünk ide. A kezdőoldalt végül weboldalként tároljuk el a me- 
revlemezen, és zárjuk be a dokumentumot. 

Lépjünk most át az Internet Explorerbe. Nyissuk meg az elkészített 
kezdőoldalt a Fájl/Megnyitás és a Tallózás paranccsal. Végül az Eszközök 
között nyissuk meg az Internetbeállításokat, és kezdőoldalként válasszuk 
az aktuálisan megjelenített saját oldalunkat. Ehhez egyszerűen kattint- 
sunk az Aktuális oldalra. Az Alkalmaz-zal és OK-val nyugtázzuk a saját 
kezdőoldalunkat. Az Internet Explorer minden újabb megnyitásakor ez a 
saját kezdőoldalunk fog megjelenni. 


8.7 A Kedvencek konfigurálása 


A hálón gyakran és rendszeresen látogatott honlapokat célszerű felven- 
ni a Kedvencek közé. Ezzel a módszerrel bármikor gyorsan elérhetjük 
kedvenc oldalainkat. A kedvenc oldalaink közötti rend megőrzésének ér- 
dekében célszerű hierarchikus struktúrákat kialakítani. 

Töltsük be a kedvencnek kinevezni kívánt internetes honlapot, majd 
válasszuk a Kedvencek/Hozzáadás a Kedvencekhez menüt. Az Internet 
Explorer megnyitja az azonos elnevezésű ablakot. A Név mezőben ad- 
junk az oldalnak egy kifejező nevet. A megnevezést az OK-ra kattintással 
nyugtázzuk. 

Arra az esetre, ha a bejegyzést nem a Kedvencek legfelső hierarchikus 
szintjére szeretnénk tenni, hanem mondjuk egy alkönyvtárba, kattintsunk 
a Létrehozás kapcsolóra. Ennek hatására kibővül a Kedvencek hozzáadá- 
sa ablak. 

A megjelenő hierarchiában válasszuk ki azt a mappát, ahová az új be- 
jegyzést el szeretnénk helyezni, és nyugtázzunk OK-val. 

Ha a kívánt mappa még nem létezik, akkor az Új mappa kapcsolóra 
kattintva készítsük el. Adjunk a mappának egy kifejező nevet, majd 
nyugtázzuk. Térjünk vissza a Kedvencek hozzáadása ablakhoz. Az új 
mappa automatikusan ki lett jelölve, így az eljárást az OK-ra kattintva 
egészen egyszerűen befejezhetjük. Ettől kezdve a Kedvencek paranccsal 
bármikor elérhetjük az így elhelyezett internetes oldalakat. 


8.8 Billentyüparancsok hozzárendelése 
a Kedvencekhez 


Ha meg szeretnénk hívni a személyes Kedvenceinket az Internet 
Explorerben, nem kell mindig az egérrel a Kedvencek menüre kattinta- 
nunk. A gyakran meghívásra kerülő Kedvencekhez billentyűkombinációt 
is hozzárendelhetünk. De vigyázzunk, ne rendeljünk az összes kedvenc- 
hez billentyűkombinációt, ez ugyanis — számos hozzárendelés esetén — 
áttekinthetetlenné válhat, ami hosszú távon káoszhoz vezethet. 

Kattintsunk az Internet Explorer eszköztárában a Kedvencek szimbó- 
lumra. A most megnyíló Kedvencek ablakban jelöljük ki az egér jobb ol- 
dali gombjával azt a bejegyzést, amelyhez a billentyűkombinációt rendel- 
ni szeretnénk. 

A helyi menüben válasszuk a Tulajdonságokat. Az azonos elnevezésű 
mezőben lépjünk be a Webdokumentum-ba. Itt találjuk a Billentyűkombi- 
náció beviteli mezejét. Az Internet Explorerben itt alapértelmezés szerint 
a nincs szöveg áll. 

Vigyük az egeret erre a mezőre, majd nyomjuk le a billentyűzeten a kí- 
vánt gombot. A párbeszédes mezőben ekkor billentyűkombináció gya- 
nánt a Ctrl--Alti-billentyű szöveg látható, vagyis az általunk lenyomott 
billentyű harmadik parancsbillentyűként automatikusan megjelenik. Így 
például a Computer Panoráma honlapját Kedvencként egyszerűen a 


Itt rendelhetünk billentyűparancsot kedvenc weboldalunkhoz 


Ctrl--Alt--C billentyűkombinációval hívhatjuk meg, ahol a C a Compu- 
ter Panorámát rövidíti. 

Tároljuk most el az imént beadott billentyűkombinációt az Alkalmaz 
gombra történő kattintással, majd az OK-val lépjünk ki az ablakból. Ha 
mostantól kezdve megnyitjuk az Internet Explorert, akkor nem kell elő- 
ször a Kedvencek listába belépnünk és az egérrel kiválasztanunk a ked- 
venc honlapot, elég ha a nyitott Internet Explorerben egyszerűen lenyom- 
juk az eltárolt billentyűkombinációt és a weboldal máris megnyílik. 


8.9 A felkeresett weblapok ismételt megtalálása 


Az Internet Explorer kellemes szolgáltatása az Előzmények. Ha meglá- 
togattunk egy honlapot, de néhány óra elteltével már nem emlékszünk a 
címére, akkor ez az opció segíthet. Itt ugyanis több napra visszamenőleg 
az összes felkeresett cím megtalálható. 

Kattintsunk az Internet Explorer menüjében a Nézetre, és válasszuk a 
Böngészősáv/Előzmények parancsot. Balra időrendi sorrendben jelennek 
meg az utoljára felkeresett weblapok. Menjünk rá a keresett lap címére, 
és tároljuk el a Kedvencek alatt. Ehhez az egér jobb oldali gombjával a 
lapra kell kattintani, és a helyi menüből a Hozzáadás a Kedvencekhez pa- 
rancsot kell kiválasztani. Az is jó megoldás, ha az érintett lapot közvetle- 
nül az egér bal oldali gombjával megnyitjuk. 

A hozzárendelések más sorrendben való megjelenítéséhez kattintsunk a 
Nézet-re az Előzmények ablakában. Itt a hozzárendeléseket dátum, 
weboldal, a napi hozzáférések száma vagy sorrendje szerint rendezhet- 
jük. 


8.10 Honlap . előfizetése" 


Az Internet Explorert egy , előfizetéssel" arra késztethetjük, hogy egy 
általunk megadott időzítési terv alapján nézzen utána, hogy történt-e vál- 
tozás a rendszeresen felkeresett honlapokon. 

Nyissuk meg az előfizetni kívánt honlapot. Ezután — modemes kapcso- 
latnál — a telefonköltségek csökkentése érdekében szüntessük meg a tele- 
fonos kapcsolatot. Válasszuk a Kedvencek/Hozzáadás a Kedvencekhez 


parancsot, majd jelöljük ki a Legyen elérhető kapcsolat nélkül opciót. Ez- 
után kattintsunk a Testreszabás kapcsolóra. 

Ekkor megnyílik a Helyi kedvencek varázsló. Ez a varázsló fog segíteni 
egy honlap előfizetésének a létrehozásában. A Tovább kapcsolóval a va- 
rázsló mindenkori következő lépését kezdeményezhetjük. Ezután megad- 
hatjuk, hogy csak a kívánt lapot vagy ennek hivatkozott lapjait is át akar- 
juk-e vinni. 

Ha nincs szükségünk a hozzárendelésekre, akkor itt Nem-mel kell vála- 
szolnunk. Ha a hozzárendeléseket is aktualizálni akarjuk, akkor a Lapok 
letöltése... hivatkozási mélységig mezőben kell megadnunk a kívánt szin- 
tek számát. 

A következő ablakban a lapok aktualizálási gyakoriságát adhatjuk meg. 
Adjuk meg a kívánt értékeket a beviteli mezőkben. A szinkronizálásnak 
kifejező nevet adjunk. 7 

Ha egy honlap eléréséhez felhasználói névre és jelszóra is szükség van, 
akkor adjuk meg őket a következő mezőkben. Az eljárást a Létrehozással 
zárjuk le. A Hozzáadás a Kedvencekhez menüben határozhatjuk meg, 
hogy melyik mappába szeretnénk elhelyezni a honlapot, majd az OK-val 
lépjünk ki. 


8.10.1 Az előfizetések kézi aktualizálása 


Az előfizetések automatikus aktualizálása roppant kényelmes megol- 
dás. De ha nem akarjuk mindig bekapcsolva hagyni a PC-nket az ilyen 
akciókhoz, akkor az előfizetések egyszerű, kézi aktualizálására is lehető- 
ségünk van. 

Válasszuk az Eszközök/Szinkronizálás menüt. Ez a parancs nemcsak 
magában az Internet Explorerben, de ezen túlmenően valamennyi fájl- 
mappában elérhető. Ekkor megjelenik a szinkronizálandó objektumok 
listája. 

Távolítsuk el az összes olyan honlap kijelölését, amelyet pillanatnyilag 
nem szeretnénk aktualizálni. Az aktivált weblapok legújabb adatait a 
Szinkronizálás kapcsolóval hívhatjuk meg. 


8.11 Az automatikus kiegészítés kikapcsolása 


Az alapértelmezésben aktív Automatikus kiegészítés funkció a 
webcímek, űrlapok és jelszavak beviteléről gondoskodik. Elég, ha ezen 
mezők egyikében csak néhány betűt megadunk, és az automatikus kiegé- 
szítés funkció a formai megegyezés alapján automatikusan kiegészíti a 
mappa- és programneveket, lekérdezéseket, részvényárfolyamokat stb. 
Ez ugyan praktikus, de ha mások is hozzáférnek a gépünkhöz, akkor 
könnyen informálódhatnak böngészésünk jellegzetességeiről. 


intornetbheállítások 


A korábban beít adatok alapján az első néhány betű 
automatikusan felajánlja a teljes címek §. szavak kstáját. 


Í A webcímek törléséhez az internetbeálitások Általános 
lapján kattintson az "Előzmények törlése" gombra. 

Egyszerű kikapcsolni az automatikus kiegészítést 


Az Automatikus kiegészítés funkció kikapcsolásához nyissuk meg az 
Internet Explorert, és válasszuk az Eszközök/lnternetbeállítások menüben 
a Tartalom regiszterlapot. A Személyi adatok alatt kattintsunk az Automa- 
tikus kiegészítés kapcsolóra. 

Az automatikus kiegészítés számos elemmel összefüggésben megtalál- 
ható. Kapcsoljuk ki azon elemek kijelölését, amelyeket nem szeretnénk 
automatikusan kiegészíttetni. A kijelölést az ellenőrzőnégyzetben lévő 
pipáról ismerhetjük fel. 

Amennyiben az Űrlapok és a Felhasználónevek és jelszavak az űrlapon 
kijelölését megszüntetjük, akkor célszerű az Űrlapok törlése és a Jelsza- 


vak törlése kapcsolókkal eltávolítani az eltárolt információkat a számító- 
gépről. Valamennyi változtatás nyugtázásához nyomjuk le az OK gom- 
bot. 


8.12 A hozzárendelések törlése az Elözményekből 


Az Előzmények mappában tárolódnak el azok a hozzárendelések, ame- 
lyeket az aktuális és a korábbi böngészéseink során a címsorban meg- 
adott címeken felkerestünk. Az egyes lapokat szükség esetén közvetlenül 
az. Előzmények listából is kitörölhetjük. Ez például akkor érdekes, ha 
olyanok is hozzáférhetnek a számítógépünkhöz, akiknek nem kellene 
tudniuk, hogy milyen oldalakat látogattunk az interneten. 

Az Internet Explorer eszköztárának Előzmények kapcsolójára kattintva 
napok, illetve hetek szerint rendezve jelenik meg a közelmúltban felkere- 
sett weblapok listája. 

Kattintsunk az egér jobb oldali gombjával a keresett bejegyzésre, és vá- 
lasszuk a Kibontás menüt. Az egyes hozzárendelések kilistázódnak, és 
szükség esetén az egérrel aktiválhatók. Jelöljük ki az egér jobb oldali 
gombjával a bejegyzést, és válasszuk a Törlés parancsot. 

Mielőtt az Előzmények mappából kitörölnénk egy objektumot, mindig 
megjelenik egy biztonsági kérdés. Erre Igen-nel feleljünk. 


8.13 Az Internet Explorer tanúsítványai 


Az Interneten egyre másra kínálnak tanúsítványokat, s lehet, hogy 
ezekből a saját gépünkre is telepítettünk. A tanúsítványkezelésben láthat- 
juk, hogy melyik az a webkínálat, amelyet megbízhatónak tekinthetünk. 
Rendszeresen ellenőrizzük a tanúsítványkezelési listát. A számítógé- 
pünkről késedelem nélkül töröljük az összes olyan bejegyzés, amelyre 
már nincs többé szükségünk. 

Válasszuk az Eszközök/ínternetbeállítások menüt. A Tartalom regisz- 
terlapon, a Tanúsítványok bekezdésben kattintsunk a Tanúsítványok kap- 
csolóra. Ekkor megnyílik egy azonos nevű ablak. Itt a Közbenső szintű 
hitelesítésszolgáltatók regiszterre lesz szükségünk. Az alatta található lis- 
ta az összes eddig telepített tanúsítványt tartalmazza. Lehet, hogy elcso- 


dálkozunk a tanúsítványlista hosszúságán. Ennek az az oka, hogy az 
Internet Explorer eleve előre telepített tanúsítványokat hoz magával, köz- 
tük olyanokat is, amelyekre egyáltalán nincs szükségünk, mert az érintett 
honlapokat sosem fogjuk felkeresni. 

Egy tanúsítványt csak olyankor tartsunk meg, ha a megfelelő honlapo- 
kat rendszeresen felkeressük. Töröljük az összes olyan tanúsítványt, 
amellyel nem értünk egyet. Jelöljük ki az érintett bejegyzéseket, és kat- 
tintsunk a Törlés kapcsolóra. 

Ekkor megjelenik egy biztonsági kérdés, hogy valóban törölni akarjuk- 
e a tanúsítványt. Feleljünk Igen-nel. Az aktuális ablakból a Bezárás, majd 
az OK kapcsolók használatával lépjünk ki. 


8.14 Cookie-menedzsment 


Egyes weblapok kis fájlokban tárolnak el információkat a számítógé- 
pünkön. Ezek a fájlok az úgynevezett cookie-k (sütik). Az Internet 
Explorer 6.0 a weblapok látogatásánál különbséget tesz a saját és a har- 
madik fél által gyártott cookie-k között. Ez utóbbiak csak ritkán haszno- 
sak, viszont a felkeresett honlap saját sütijei gyakran megkönnyítik a be- 
viteli munkát. 

Válasszuk az Eszközök/lnternetbeállítások/Adatvédelem parancsot. A 
következő ablak szabályozógombjával a cookie-kezelés biztonsági foko- 
zatán változtatatunk. A biztonsági fokozatoknál Az összes cookie blokko- 
lásától egészen Az összes cookie fogadásáig hat különböző fokozat közül 
választhatunk. 

A Speciális kapcsolóval eltérő beállítási lehetőségek kínálkoznak. Ha a 
cookie-kezelést a saját kívánságunk szerint szeretnénk definiálni, akkor 
jelöljük ki Az automatikus cookie-kezelés felülbírálata opciót. Az ablakot 
OK-val zárjuk le. 

Az Adatvédelem te edabel a Szerkesztés kapcsolóval egyes 
weblapokat mentesíthetünk az imént meghatározott szabályok alól. Itt a 
Webhelyfüggő biztonsági műveletek ablakba jutunk. A megfelelő mező- 
ben adjuk meg annak a lapnak a címét, amelyet fel akarunk menteni a 
szabály alól. A lap kezelését a Blokkolás és az Engedélyezés kapcsolóval 
definiálhatjuk. 


8.14.1 A cookie-k eltávolítása 


A cookie-ket, az átmeneti internetfájlokhoz hasonlóan, a merevlemez 
azonos elnevezésű mappájában találjuk. Persze attól, hogy kitöröljük az 
átmeneti fájlokat, a cookie-k még megmaradnak. Ezért kézzel kell kitö- 
rölni őket. Nyissuk meg az Általános regiszterlapot az Eszközök/Internet- 
beállítások menüben. Kattintsunk a Cookie-k törlése kapcsolóra. A biz- 
tonsági kérdést OK-val nyugtázzuk, és az Internetbeállításokból is az OK 
gomb lenyomásával lépjünk ki. 


8.15 Biztonsági beállítások 


A weblapok megbízhatósága szempontjából nagyok az eltérések. Az 
Internet Explorer úgynevezett biztonsági fokozatokban teszi lehetővé a 
megkülönböztetést. A biztonsági fokozat növelését a következők szerint 
végezzük: 

Válasszuk ki az Eszközök/lnternetbeállítások menü Biztonság regiszte- 
rét. Az ablak felső részében adhatjuk meg, hogy mely webtartalmi zóna 
biztonsági beállítását szeretnénk elvégezni. Itt Internet, Helyi intranet, 
Megbízható helyek és Tiltott helyek közül választhatunk. 

Miután választottunk, húzzuk az Internetzóna adatvédelmi szintje alatti 
tolókapcsolót az egérrel egészen fel, hogy elérjük a legmagasabb védelmi 
fokozatot. Ennek hatásáról a szövegmező röviden informál. 

Ha az akciót vagy a letöltést nyugtázás nélkül, automatikusan meg 
akarjuk tagadni, akkor kattintsunk a Kikapcsolásra. Az Aktiválás hatásá- 
ra az eljárás nyugtázás nélkül, automatikusan történik. Ezt a lehetőséget 
azonban nem javasoljuk. Ha magunk akarjuk eldönteni, hogy elutasítunk 
avagy folytatunk-e egy adott eljárást, akkor kattintsunk a Nyugtázásra. A 
beállításokat az OK-ra klikkelve nyugtázzuk, majd ismét az OK-ra kat- 
tintva lépünk ki az ablakból. 


8.15.1 Az ActiveX kikapcsolása 


Az úgynevezett , ActiveX vezérlőelemek" a weblapok interaktív tartal- 
mai. Sajnos ezek a vezérlőelemek arra is lehetőséget kínálnak, hogy ada- 
tokat lopjanak a számítógépünkről. Ezért célszerű kikapcsolni a böngé- 
szőnk ActiveX elemeit. 


. . Nyissuk meg az Internet Explorerben az Eszközök/Internetbeállítások 

menüt. Lépjünk be a Biztonság regiszterlapba. Kattintsunk az Egyéni 
szint kapcsolóra. A lista első bejegyzései már az ActiveX beállításokra 
vonatkoznak. Az Aláírt ActiveX vezérlők letöltése pontban jelöljük ki az 
Engedélyezés opciót. Ugyanezt a pontot jelöljük ki a Biztonságosként 
megjelölt ActiveX vezérlők futtatása és az ActiveX vezérlők és a beépülő 
modulok futtatása opcióknál is. 

A Nem biztonságosként megjelölt ActiveX vezérlők inicializálása és 
futtatása, valamint az Aláíratlan ActiveX vezérlők letöltése alatt jelöljük 
ki a Tiltást, s ezzel eleve megtagadjuk a futtatást. Nyugtázzunk OK-val. 


8.16 Az Internet Explorer mint standard böngésző 


Ha több böngészőt használunk, akkor előfordulhat, hogy az Internet 
Explorer nem standard böngészőként áll rendelkezésre. Viszont nagyon 
könnyű ismét standard szoftverré tenni. Nyissuk meg az Internet 
Explorert, és az Eszközök menüből válasszuk az Internetbeállításokat. 
Lépjünk át a Programok regiszterbe. Az Internet Explorer ellenőrizze, 
hogy az alapértelmezett böngésző-e bejegyzést jelöljük ki, majd mindezt 

nyugtázzuk az Alkalmaz-zal és az OK-val. A következő startnál válaszol- 
junk igennel arra a kérdésre, hogy az Internet Explorer legyen-e az alap- 
értelmezett böngésző. 


8.17 Tárhely offline üzemhez 


Az előfizetések konfigurálásánál nemcsak a weblapokat, hanem a hoz- 
zárendelt lapokat is le lehet offline üzembe tölteni. Ha bővíteni akarjuk az 
ehhez szükséges tárhelyet, akkor nyissuk meg az Eszközök/ nternet- 
beállítások menüben az Általános regisztert. Az Ideiglenesen letöltött fáj- 
lok alatt a Beállításokra kattintva jutunk a Beállítások ablakba, ahol meg- 
növelhetjük a Használható lemezterületet. 


8.18 Internetkép mint Asztal háttér 


Ha nagyon megtetszik egy kép a világhálón, akkor letölthetjük a gé- 
pünkre, és az Asztal háttereként használhatjuk. Vigyük az egeret a kívánt 
képre. Kattintsunk rá az egér jobb oldali gombjával. A helyi menüben vá- 
lasszuk a Beállítás háttérként parancsot. A kép alapértelmezés szerint kö- 
zépre állítva jelenik meg a háttérben. A kép alakját szükség esetén a helyi 
menü Tulajdonságok pontjában a Megjelenítés tulajdonságai ablakban 
változtathatjuk meg. 


8.19 Kapcsolat nélküli munkavégzés 


Az Internet Explorert offline nézőkeként is használhatjuk, így nincs fe- 
lesleges telefonköltségünk, ráadásul a kapcsolat nélküli munkából bármi- 
kor válthatunk a telefonos kapcsolatra. Miután a Fájl menüben megszün- 
tettük a Kapcsolat nélküli munka kijelölését, automatikusan megjelenik a 
telefonos kapcsolat létrehozására szolgáló ablak. Itt kattintsunk a Kap- 
csolat létrehozása gombra. 


8.20 Weboldalak küldése e-mailben 


A hálón gyakran bukkanunk olyan honlapokra, amelyekre ismerőseink 
vagy barátaink figyelmét is fel szeretnénk hívni. Ehhez nem feltétlenül 
kell nehézkesen begépelve létrehozzunk a hivatkozási címet s egy új üze- 
netet, hiszen egyetlen lépésben is megtehetjük mindezt. A Fájl/Küldés 
menüben kényelmesen elküldhetjük a weboldalat vagy a hivatkozási cí- 
met, és csak az e-mail-címet kell megadnunk. 


8.21 A betűtípus megváltoztatása 


Az Internet Explorerben standard betűtípusok vannak az olyan webol- 
dalakhoz, amelyek szövege nem definiálták a HTML-kódban. Ez a két 
betűtípus a Times New Roman és a Courier New. Ha elégedetlenek len- 
nénk velük, akkor alapértelmezésként más betűtípusokat is megadhatunk. 
Ehhez lépjünk be az Eszközök menüben az Internetbeállításokba, majd az 
Általános regiszterlapon kattintsunk a Betűkészletekre. A megnyíló ab- 
lakban válasszunk egy másik betűtípust, majd nyugtázzunk OK-val. Az 
Internetbeállításokat is az OK-val kell bezárnunk. 


tá E" € mp w" 

! Internetbeállítaások 

j Betűkészletek 
Az itt kijelölt betűkészletek azokon a weblapokon és 
dokumentumokon jelennek meg, amelyekhez nem rendeltek 
meghatározott betűkészletet, 


I Latin 
i 


Lo J( mégse ) 


Megváltoztathatjuk böngészönk betütípusát 


8.22 A hibaüzenetek kikapcsolása 


Az Internet Explorer egy weboldal megnyitásakor gyakran megjelení- 
tési vagy script-hibára hivatkozik, ennek ellenére felismerhető hiba nél- 
kül nyitja meg az érintett oldalt. Ezek a hibaüzenetek hosszú távon bosz- 
szantóak lehetnek, ezért kapcsoljuk ki őket. Az Eszközök menüben nyis- 
suk meg az Internetbeállításokat. Itt lépjünk át a Speciális regiszterlapra. 
Szüntessük meg az alábbi opciók kijelöléseit: Helyi elemek ütemezett 
szinkronizálásának engedélyezése és Egyéni  HTTP-hibaüzenetek 
megjelenítése. 


8.23 A Kedvencek mentése 


A Kedvencek mentése alatt azt értjük, hogy biztonsági másolatot készí- 
tünk a kedvenceinkről. Ehhez kattintsunk az Internet Explorerben a Data 
gombra, majd itt az Import és export parancsra. A varázsló első oldalán 
kattintsunk a Tovább-ra. A megjelenő listából válasszuk a Kedvencek ex- 
portálását, majd ismét kattintsunk a Tovább-ra. A Tallózással lépjünk át 
abba a könyvtárba, amelyben el szeretnénk tárolni a Kedvencek fájlt. Itt 
akár a flopiegységet is választhatjuk, hiszen az így exportált Kedvencek 
fájl rendszerint csak néhány Kbájtos, és minden gond nélkül elfér egy 
flopin. Kattintsunk a Tovább-ra és a Befejezés-re. Ezzel a kedvenceink 
külső fájlként lementődtek. Szükség esetén ugyanebben a menüben a 
Kedvencek importálása paranccsal lehet betölteni a fájlt. 


8.24 Kedvencek frame-ekből 


Amikor internetes oldalakat veszünk fel a Kedvencek közé, adott eset- 
ben gondok merülhetnek fel a frame-orientált lapokkal. Ezek ugyanis kü- 
lönböző részekre hasítják a képernyőt, amelyekben különböző HTML - 
dokumentumok jelennek majd meg. Ha a frame-készletből csak egy spe- 
ciális lapot szeretnénk felvenni a Kedvencek közé, akkor mutassunk az 
egérrel a kívánt frame-re. Nyissuk meg a kijelölt frame helyi menüjét az 
egér jobb oldali gombjával, és válasszuk a Hozzáadás a Kedvencekhez 
parancsot. Ezzel a módszerrel Kedvencnek deklaráltuk az aktuális frame- 
készlet egyik oldalát, de nem a teljes honlapot. 


8.25 A Kedvencek megnyitása a Windowsban 


Eltárolt Kedvenceinkhez nemcsak az Internet Explorerben . férhetünk 
hozzá, hanem közvetlenül a Sajátgépről is a Windows XP-ben. Nyissuk 
meg a Sajátgépet a Windows Tálca bal alsó szélén található Start gomb- 
bal. A Sajátgép menüsorában, az Internet Explorerhez hasonlóan, rendel- 
kezésünkre áll a Kedvencek kapcsoló. Ha rákattintunk, akkor a legördülő . 
menüben a Kedvenceink összes mappája és könyvtára megjelenik. Ha rá- 
kattintunk egy hozzárendelésre, akkor közvetlenül a Sajátgépben nyílik 
meg az érintett honlap. 


8.26 A Kedvencek nevének megváltoztatása 


Ha eltároltunk egy oldalt, a Kedvencekben még utólag is megváltoztat- 
hatjuk annak elnevezését. Ehhez kattintsunk rá az egér jobb oldali gomb- 
jával. A helyi menüből válasszuk az Átnevezés parancsot. A név erre egy 
keretben, kékkel kijelölve jelenik meg. Most írjuk be az új nevet, illetve a 
változtatást. Az eljárást az Enter gombbal zárjuk le. Ezzel a módszerrel 
Kedvenceink könyvtári nevét is megváltoztathatjuk. 


8.27 Az átmeneti internet fájlok törlése 


Az Internet Explorer minden olyan oldal tartalmát betölti, amelyet az 
Interneten meglátogatunk. Ezek lehetnek képek és keretelemek, de teljes 
oldalak is. Ennek az áll a hátterében, hogy ha ezeket az elemeket a rend- 
szer eltárolja, akkor a következő felkeresésükkor lényegesen gyorsabban 
megjelenhetnek, hiszen bizonyos elemeik már a merevlemezen vannak, 
és nem kell őket letöltenie. A módszer hátránya viszont, hogy viszonylag 
gyorsan sok szemét gyűlhet össze a merevlemezünkön, ami rengeteg he- 
lyet igényelhet. Ezért célszerű ezeket a fájlokat az Eszközök/l lnternet- 
beállítások menüben időnként törölni. Az Általános regiszterlapon kat- 
tintsunk az Ideiglenesen letöltött fájlok bekezdésben a Fájlok törlése kap- 
csolóra. A merevlemezen lévő könyvtár így kiürül. 


8.27.1 Fájlok automatikus törlése 


Ha az ideiglenes internetfájlokat nem kézzel akarjuk törölni, vagy ha 
attól tarunk, hogy erről megfeledkezhetünk, akkor az Internet Explorer is 
elvégezheti helyettünk ezt a munkát. Nyissuk meg az Eszközök/ínt- 
ernetbeállítások menüt. Lépjünk át a Speciális regiszterlapra. A Beállítá- 
sok alatt, a Biztonság fejezetben jelöljük ki Az ideiglenes internetfájlok 
törlése a böngésző bezárásakor opciót. A változtatást OK-val kell nyug- 
táznunk. Ettől kezdve az Internet Explorer azonnal törli az ideiglenes fáj- 
lokat a böngészőből való kilépést követően. 


8.28 Az Előzmények korlátozása 


Az Előzmények mérete is képes tetemesre dagadni idővel, és így egyre 
nagyobb helyet foglal. Ezt azonban korlátozni lehet. Nyissuk meg az 
Eszközök/Internetbeállítások menüben az Általános regiszterlapot. Az 
Előzmények törlése kapcsoló mellett egy kis beviteli ablakot találunk, 
amelyben megadhatjuk azt a napszámot, amennyi időre visszamenőleg a 
címek eltárolódjanak. Itt alapesetben 20 áll. Ezt az értéket kisebbre, 
például 2-re is állíthatjuk, sőt, ha nem akarjuk használni az Előzménye- 
ket, akkor akár 0-t is választhatunk. 


8.29 Ne tároljuk a kódolt lapokat! 


Egyes felkeresett honlapok esetében értelme lehet annak, hogy ezek ne 
kerüljenek be az ideiglenes internetfájlok közé. Ide sorolható az összes 
kódolt oldal, amelyeken személyes és érzékeny adatokat küldünk el vagy 
hívunk le. Ilyenek például az online bankoldalak. Bárki, aki hozzáférhet a 
gépünkhöz, észrevétlenül végignézheti ezeket a lapokat. Ezért a tárolási 
funkciót le kell tiltanunk ezekhez az oldalakhoz. Az Internet Explorerben 
hívjuk meg az Eszközök/internetbeállítások menüt. Ezután lépjünk be a 
Speciális regiszterbe. A Biztonság bejegyzés alatt jelöljük ki a Titkosított 
lapokat ne mentsen a lemezre opciót. Az ablakból az OK-val lépjünk ki. 


EJ Az XP és a biztonság 


Bármelyik operációs rendszernél, így természetesen az XP-nél is 
lényeges kérdés a biztonság. Az alábbiakban az XP-vel 
kapcsolatos biztonsági tippeket, ötleteket gyűjtjük csokorba. 


9.1 Vészlemez generálása 


Aki elfelejti a rendszergazda jelszavát, később már csak korlátozottan 
érheti el a rendszerét. Ha ez a veszély nálunk is fennáll, akkor célszerű 
egy hozzáférési flopit készítenünk, amellyel rendszergazdaként férhetünk 
vészhelyzetben a rendszerhez. 

Válasszuk ki a Start/Vezérlőpult/Felhasználói fiókok menüt, és jelöljük 
ki a rendszergazda fiókját. A következő ablakban kattintsunk a Jelszó el- 
felejtésének megelőzésére. ő 

Íme az Elfelejtett jelszó varázsló 


A Windows ekkor meghívja az Elfelejtett jelszó varázslót. Az első ab- 
lakban kattintsunk a Tovább-ra. Tegyünk be egy üres lemezt a flopimeg- 
hajtóba. Most ismét a Tovább-ra kattintsunk a Varázslóban. Nyugtázzuk a 
rendszergazda jelszavát. Az eljárást a következő ablakban is a Tovább- 


bal folytassuk. Kövessük a varázsló utasításait. A kéősbbiekben biztonsá- 
gos helyen tároljuk a lemezt. 


9.2 Adatok köődolása 


Ha a számítógépünkön kényes és bizalmas adatokat tárolunk (s vajon 
ki ne rögzítene ilyeneket?) akkor feltehetőleg meg szeretnénk akadályoz- 
ni, hogy illetéktelenek, illetve a számítógép más felhasználói megnézhes- 
sék ezeket. 

A Windows XP alatt bizonyos mappákat és fájlokat kódolhatunk. 
Azonban ezeket már nem lehet tömöríteni, mivel ez a két funkció nem 
kombinálható egymással. Az adatok kódolása esetén azonban egy korlá- 
tozással mindenképpen számolnunk kell. Ezt a biztonsági technológiát 
csak NTFS fájlrendszerű partícióban lehet használni. 


speciális attribútumok 

[VI Gyors kereséshez az indexelő szolgáltatás indexelje a mappát 


Tömörítési és titkosítási lehetőségek — 
Tartalom tömörítése helymegtakarítás végett 


Titkosíthatjuk féltett mappáink tartalmát 


Az első lépésben jelöljük ki az Intézőben a kódolni kívánt mappát, il- 
letve fájlokat. Kattintsunk rájuk a jobb egérgombbal, majd a megjelenő 
helyi menüből válasszuk a Tulajdonságokat. 

Kattintsunk az azonos elnevezésű párbeszédes mezőben a Speciális-ra, 
majd jelöljük ki a Tartalom titkosítása az adatok védelme érdekében opci- 
ót. Ha az objektumok tömörítettek lennének, akkor ilyenkor kicsomago- 
lódnak. 


9.3 Korlátozott felhasználói fiók létesítése 


A Windows alapértelmezésben egy aktív rendszergazda fiókot és egy 
nem aktív vendég fiókot használ. Egy korlátozott felhasználói fiókot ma- 
gunknak kell létrehoznunk. 

Válasszuk a Start/Vezérlőpult/Felhasználói fiókok menüt. A Felhaszná- 
lói fiókok ablakban kattintsunk az Új fiók létrehozása bejegyzésre. A kö- 
vetkező mezőben az új fióknak egy maximálisan 20 karakterből álló egy- 
értelmű elnevezést kell megadnunk. Ez a név fog később megjelenni az 
üdvözlő képernyőn. 

Kattintsunk a Tovább-ra. A következő lépésben egy fióktípust kell ki- 
választanunk. Ezzel egyben azt is meghatározzuk, hogy milyen jogokkal 
akarjuk ellátni a felhasználót. Egy korlátozott fiók létrehozásához jelöl- 
jük ki a Korlátozott opciót, majd kattintsunk a Fiók létrehozása kapcsoló- 
ra. 

A fiók most már létezik. A fiók létrehozása azonban alaphelyzetben jel- 
szó kiadása nélkül történik. A jelszót a Fiók tulajdonságai segítségével 
lehet beállítani. Válasszuk a Vezérlőpult/Felhasználói fiókok/Fiók meg- 
változtatása menüt. A következő ablakból válasszuk ki a megváltoztatni 
kívánt fiókot. Kattintsunk a Jelszó létrehozására. Először adjunk meg 
egy jelszót, aminek a hossza legfeljebb 256 karakter lehet. Ezt a jelszót a 
következő mezőben nyugtázásként ismételjük meg. c 

Emlékeztetőül megjegyzésként adhatunk meg valamilyen utalást. Mi- 
vel ezzel esetleg illetékteleneknek is segíthetünk, így célszerű óvatosan 
bánni ezzel. Az eljárást a Jelszó létrehozásával zárjuk le. 


9.4 A felhasználó-kezelés alkalmazása 
viírusvédelemként 


A Windows XP egyik legfontosabb újítása a felhasználó-kezelés, 
amellyel megvédhetjük az adatokat más felhasználók elől. A fiókok az 
egyes felhasználók jogosultságában térnek el egymástól. A rendszerad- 
minisztrátornak elvileg mindenhez joga van, így programokat tehet fel a 
számítógépre, változtathat az Asztal általános tulajdonságain vagy a fel- 
használói jogokon. Ezt a fióktípust csak kivételes esetben célszerű létre- 
hozni. Ezen kívül léteznek a korlátozott jogosultságú fiókok. Az ilyen fió- 


kok tulajdonosai a saját Asztal-beállításaikon változtathatnak, vagy meg- 
tekinthetik az összes felhasználó közös állományait. De ha még 
rendszergazdai jogosultságunk is van, célszerű egy korlátozott jogú fiókot 
létesítenünk. Ennek az az előnye, hogy ha az ezen a fiókon keresztüli 
böngészés során vírust vagy trójai programot kapnánk, azok nem jutnak 
egyből rendszergazdai jogosultsághoz. Ezzel az ilyen programok elé egy 
torlaszt képezünk a saját maguk telepítése, illetve a fontos adatok törlése, 
rendszeradatok megsemmisítése vagy egyéb gonoszságok ellen. 


9.5 Windows biztonsági felvétel 


A Windows XP rendszer-visszaállítója a rendszer fájlvédővel együtt- 
működve oldja meg a feladatát. A rendszer fájlvédője minden fontos 
rendszerfájlról másolatot készít. Ha egyes rendszerfájlok megsérülnek, 
úgy ennek rendszerint nincs jelentősebb hatása, mivel a Windows újrain- 
dításakor automatikusan az eredeti változatra cseréli a sérült fájlokat. A 
rendszer-visszaállítás alapértelmezés szerint automatikusan működik. 
Felügyeli a számítógépen keletkező változásokat, és rendszeresen, köny- 
nyen beazonosítható, rendszerellenőrzési pontokat hoz létre, amelyek 
megkönnyítik a rendszer korábbi állapotának a rekonstruálását. Ezen kí- 
vül saját rendszer-visszaállítási pontokat is generálhatunk. Ezekre bizo- 
nyos helyzetekben, például egy új grafikus kártya beszerelése előtt lehet 
szükség. 

Válasszuk a Start/Minden program/Kellékek/Rendszereszközök/Rend- 
szer-visszaállítás menüt. A rendszer-visszaállító , üdvözlő" ablakában je- 


Visszaállítási pont létrehozása 


A meghatározott dóközortárt vegy bizonyos programok telepítése előtt atomatbartan ts létrehoz 
portokat. A rendszer -visszaáítás segtségével saját visszaálítási portokat ís létre tud hozni. 


Írja ba a visszaálítás port ker ását a következő mezébe. Olyan ker ást válasszon, amelyről körerredén 
Szonoskari tudja a visszadlltáa portot. 


A mai dátum és az dő miomatbaznan hozzá lesznek. adva a visszaálltáa porthoz. 


Ezt a visszaálítág portot nem lehet módosítani, miután létrejön. Folytatás elétt elenőrizze , hogy a 
megfelelő nevet írta-e be. 


Itt adhatunk nevet az ellenőrző pontnak 


löljük ki a Visszaállítási pont létrehozása opciót. Kattintsunk a JTovább- 
ra. 

A következő ablakban adjunk egy nevet az ellenőrzőpontnak, majd kat- 
tintsunk a Létrehozásra. 


9.6 A Registry mentése 


Más Windows programokkal ellentétben, a Registry-n végzett változta- 
tásokat nem lehet visszavonni. Ez azt jelenti, hogy ha kijelölünk benne 
egy bejegyzést, majd véletlenül lenyomjuk a Del billentyűt, akkor a szö- 
veget kézzel kell ismét visszaírnunk. Ezért mielőtt bármit is megváltoz- 
tatnánk a Registry-n, készítsünk biztonsági másolatot róla. 

Válasszuk a Start/Futtatás menüt, és indítsuk el a Registry editor prog- 
ramot a regedit paranccsal. Kattintsunk az OK kapcsolóra. 

A teljes Registry lementéséhez jelöljük ki az Asztalt, és a menüsorból 
válasszuk a Fájl, majd az Exportálás utasítást. Egy olyan ablakot kapunk, 
amelyben az elérési utat és a fájlnevet kell megadnunk a mentéshez. Kat- 
tintsunk a Mentés-re. A lementett adatok így szükség esetén rendelkezés- 
re fognak állni. 


9.7 Készítsünk backupot! 


A Windows saját lementő porgramjához külön varázsló tartozik, ez se- 
gít a fontosabb adataink mentésében. 

Válasszuk a Start/Minden program/Kellékek/Rendszereszközök/Bizton- 
sági másolat menüt. A kezdő ablakban válasszuk a Speciális üzemmódot. 
A következő ablakban a lementés megkezdéséhez kattintsunk a Backup- 
varázsló (bővített) kapcsolóra. 

Az üdvözlő ablakban kattintsunk a Tovább-ra. Adjuk meg, hogy vala- 
mennyi meghajtó összes fájlját vagy csak egyes könyvtárak bizonyos ál- 
lományait szeretnénk-e lementeni. A teljes adatállomány rögzítéséhez je- 
löljük ki a A számítógép minden információjáról opciót. A Varázsló kö- 
vetkező lépését a Tovább kapcsolóval érhetjük el." 

Itt azt adjuk meg, hogy az adatok egy fájlba vagy egy speciális backup "- 
eszközre kerüljenek-e. Válasszuk ki a megfelelő listából a tárolási helyet, 


Biztonsági másolat vagy 
visszaállítás - Üdvözli a varázsló 


Ez a vatázstó segít biztonsági másolatot készíteni a 

A folytatáshoz kattintson a Tovább gombra 


Az üdvözlő ablakban választhatjuk ki a Speciális üzemmódot 


és az erre szolgáló mezőben adjunk egy nevet a lementésnek. Ha a le- 
mentést egy már meglévő archívumba szeretnénk elvégeztetni, akkor kat- 
tintsunk a Tallózás kapcsolóra, és a következő ablakból válasszuk ki az 
archívum fájlt. Az archív fájlokat a .bkf kiterjesztésről lehet felismerni. 

Kattintsunk a Tovább-ra. A varázsló következő lépésében megjelenik 
az általunk megadott információk összefoglalása. A Speciális kapcsoló- 
val még módunkban áll változtatni az adatmentési opciókon. Ha nem 
akarjuk ezt tenni, akkor az eljárást a Befejezés kapcsolóval zárjuk le. Ezt 
követően az összes lementendő állomány a céltárolóba kerül. 


9.7.1 A Home Edition bővítése 


Míg a Windows XP profi verziója alapban tartalmazza a backup prog- 
ramot, a Home Edition-ből teljesen hiányzik ez a hasznos segédeszköz. 
Szerencsére a Windows CD-n rajta van, és így utólag is telepíthető. 

Tegyük be a Windows telepítő CD-jét a számítógépünk megfelelő ol- 
vasójába. Nyissuk meg az Intézővel. Az ntbackup.msi programot a CD-n, 
a Valueadd/Msft/Ntbackup könyvtárban találjuk. 

A backup program telepítéséhez kattintsunk duplán az ntbackup fájlra. 
A program automatikusan feltelepül a számítógépünkre. Végezetül a 
Start/Minden porgram/Kellékek/Rendszereszközözk/Biztonsági másolat 
alá kerül. 


9.7.2 IKézi mentés 


A backup programmal szükség esetén kézzel is menthetünk. Ezzel 
megtakaríthatjuk a varázsló egyes lépésein való végiglépkedést. Ennek a 
változatnak még az is az előnye, hogy a későbbi lementésekhez ismét fel- 
használhatjuk a lementési definícióinkat. 

Indítsuk el a szokott módon a backup programot. Lépjünk át bővített 
üzemmódba, és nyissuk meg a Lementés regiszterlapot. A regiszter lista- 
mezejéből jelöljük ki a lementendő adatállományokat, amihez aktiválni 
kell a kijelölő négyzetet, majd a Megbízás/Választás mentése alatt ment- 
sük el. Adjunk meg egy fájlnevet, majd kattintsunk a Mentés-re. 


9.7.3 A backup beállítások definiálása 


A backup alapértelmezése szerint a kiválasztott meghajtó összes állo- 
mányát elmenti, és a már elmentett adatokat akkor is felülírja, ha azok 
időközben semmit sem változtak. Ezt az Eszközök/Opciók alatt lehet 
megszüntetni. 

Lépjünk a Lementés típusa regiszterlapra, és válasszuk a listamezőből a 
Lementés fajtája alatt az Inkremens bejegyzést. Ezzel azt határozzuk 
meg, hogy a fájlok csak akkor mentődjenek le ismételten, ha időközben 
megváltoztak. Az újonnan felvett fájlok természetesen figyelembe lesz- 
nek véve. Ha csak az aktuális megmunkálási napon megváltozott adatál- 
lományt szeretnénk elmentetni, akkor válasszuk a Naponta opciót. 


9.7.4 Backup régebbi verziókkal 


A Windows XP Backup programja nem kompatibilis a korábbi verziók 
azonos nevű programjaival. Ha a korábbi Windows verziók által lemen- 
tett fájlokat át szeretnénk helyezni az XP lementő archívumába, akkor 
ezeket az állományokat előbb ki kell csomagolni, majd a Windows XP 
Backup programjával az archívumba át kell venni. 


9.7.5 Alkalmas backup eszközök 


A backup eszközön elegendő nagyságú helynek kell lennie. Erre alkal- 
mas eszközök: LS120 meghajtók, Zip Drive-ok, Jazz  Drive-ok, 
Streamerek, Digital Drive, Packet Writing technológiát kamatozható CD- 
RW-meghajtók és CD-írók, valamint DOS és Windows merevlemez par- 


tíciók. Ahhoz, hogy a meghajtót célobjektumként megadhassuk, kattint- 
sunk a Tallózás kapcsolóra az adatlementő varázslóban, ahol a lementést 
definiáljuk, és válasszuk ki a következő ablakban a kívánt meghajtót. 


9.8 A jelszó megváltoztatása 


Célszerű rendszeresen megváltoztatni a windowsos bejelentkező jel- 
szavunkat. Ha a rendszergazda jelszóhoz hozzáférési flopit készítettünk, 
úgy a jelszó változtatásakor nem kell változtatni azon. Ezzel a flopival to- 
vábbra is hozzáférhetünk a számítógépünkhöz. 


ÉJ Hibakezelés 


Bizony még egy olyan kezes operációs rendszer, mint a Win- 
dows XP is megmakacsolja néha magát, S mi nem tudjuk, mi 
lehet a baj oka. Az alábbiakban a leggyakrabban előforduló 
problémákra kínálunk gyógyírt. 


10.1 Problémák a DirectX-szel €) 


Számos javítás ellenére az új DirectX 9-cel (www.microsoft. 
com/directx) időnként még ott is problémák vannak, ahol egy korábbi 
verzió még hibátlanul működött. Töröljük az új verziót a DirectX Buster 
segédprogrammal. 

Töltsük le a programot a www.directxbuster.de címről, illetve CD- 
mellékletünkről, és indítsuk el dupla kattintással a telepítését. Kövessük 
az utasításokat, és hagyjuk figyelmen kívül a Windows XP-vel kapcsola- 
tos figyelmeztetést. Az indítás után a program felismeri a telepített 
DirectX-verziót. Kattintsunk a Bezárás-ra, a Start-ra és az Igen-re. Ez- 
után indítsuk újra a gépet, és telepítsük újra a DirectX 8-as verzióját, 
amelyet ugyancsak megtalálunk a fenti Microsoft-link alatt. 


10.2 Nem lehet bejelentkezni a Messengerbe 


Előfordulhat, hogy nem tudunk bejelentkezni a Windows XP 
Messengerébe, hiába próbálkozunk. Hibajelzést nem kapunk, csak épp 
sikertelen marad a bejelentkezés. Ez mindig akkor történik, ha előzőleg 
rossz jelszót mentettünk. Töltsük le a Messenger új 4.7-es verzióját a 
webről, ezzel a probléma meg fog szűnni: http://messenger.microsoft. 
com/hu/download/download.asp? client—0. 


10.3 Régi szoftverbejegyzések eltávolítása 


Még ha eltávolító eljárást használtunk, akkor sem tűnik el mindig min- 
den program a telepített programok listájáról. Ezért töröljük a fölösleges 
bejegyzéseket. 

Írjuk be a Start/Futtatás mezőbe: regedit, és üssük le az Enter-t. A 
Rendszerleíró adatbázis-szerkesztőben keressük meg a SajátgépVIKEY 
LOCAL MachineXSoftwareMicrosofNWindows Current Version Jninstall 
könyvtárat. Itt megjelenik a telepített szoftver neve is. Jelöljük ki a jobb 
egérgombbal azt a programot, amelyet törölni szeretnénk, és válasszuk a 
helyi menüből a Törlés-t. 


10.4 Fiókváltás: a hanglejátszás folytatódik 


Egyes audioprogramok akkor is folytatják a hanglejátszást, ha gyors 
felhasználóváltással egy másik felhasználói fiókra váltunk. Nézzünk utá- 
na a programgyártó weboldalán, hogy kínál-e frissítést, vagy zárjuk be 
váltás előtt az audioszoftvert. 


10.5 DOS-indítólemez készítése 


Egyes rendszerközeli javítóprogramokhoz a Windows-problémák ese- 
tén még mindig indítólemezre van szükség. Bár a Windows XP a DOS- 
módtól majdnem teljesen elbúcsúzott, mégis lehet vele indítólemezt ké- 
szíteni, amellyel minden DOS-alkalmazás működik. Nézzük meg, ho- 
gyan állíthatjuk elő a bootflopit! 

Nyissuk meg a Sajátgép-et, és kattintsunk a jobb egérgombbal a flopi- 

Néhány egérkattintás kell csak az indítólemez készítéséhez 


meghajtóra. Válasszuk a helyi menüből a Formázást, és az MS-DOS 
rendszerindító lemez létrehozását. Az Indítás-sal minden szükséges fájl a 
bootlemezre kerül. 


10.6 Nem működnek a régebbi backupok 


A régebbi backupok, amelyeket az Msbackup segédprogrammal készí- 
tettünk Windows 98 vagy ME alatt, nem állíthatók vissza az aktuális ope- 
rációs rendszerrel. Ehelyett megjelenik egy hibajelzés, amely az adat- 
mentés és szoftvertömörítés különböző formáiból adódik. Ezért a régi 
adatokat egy olyan számítógépen kell helyreállítanunk, amelyen Win- 
dows 98 vagy ME fut, ezután tudjuk CD-re írni, és az Intézőn keresztül 
az XP-s gépre importálni. 


10.7 Elveszett viszaállítási pontok 


Bármilyen praktikus is a Windows Rendszer-helyreállítása, a visszaál- 
lítási pontokat mégsem lehet tartósan tárolni. Ha nem a legújabb pont 


szerinti állapotot állítjuk vissza, minden későbbi visszaállítási pont el- 
vész, ráadásul csak egy behatárolt tárterületet lehet ehhez a funkcióhoz 
rendelni a merevlemezen. 

Alternatív lehetőséget kínálnak az image programok, amelyek tartósan 
tárolnak egy meghatározott rendszerállapotot. 


10.8 Ha a PC bootoláskor elakad 


A Windows XP különböző indítási lehetőségeket kínál baj esetére. A 
csökkentett mód mellett a Legutolsó helyes konfiguráció (a legutóbbi 
működőképes beállítás) lehetőség fontos, a Windows ugyanis minden in- 
dításkor biztonsági másolatot készít bizonyos Registry-beállításokról. 

A különböző indítási lehetőségekhez úgy jutunk, ha bootolás közben 
lenyomva tartjuk az F8 billentyűt. Menjünk a nyílbillentyűk segítségével 
a Legutolsó helyes konfiguráció...-hoz, és nyomjuk le az Enter-t. Nyom- 
juk le még egyszer az Enter-t, hogy a számítógép újrabootoljon. 

Ha a számítógép még most sem működik rendesen, a következő indí- 
tásnál használjuk a Csökkentett módot. Ennél csak az elengedhetetlenül 
fontos meghajtók töltődnek be, így a PC-nek mindenképpen el kell(ene) 
indulnia. Ha a problémát egy újonnan telepített meghajtó okozná, cserél- 
jük le a régebbire. 


10.9 Játékok másolásvédett CD-ken 


Előfordul, hogy egyes játékok nem indulnak el: a Windows Helyezze 
az eredeti CD-t a meghajtóba üzenetet küld, holott a CD már ott van a 
meghajtóban. Ez a probléma bizonyos másolásvédelemmel ellátott CD- 
knél jelentkezik, és a  http://download.microsoft.com/download/ 
WinXPHome/Patch/1.0/VWV XP/EN-US/updatesecdrv.exe címről letölt- 
hető patch segít rajta. 

Telepítsük a patch-et duplán kattintva a mentett fájlra. Vegyük figye- 
lembe, hogy a fájl csak akkor futtatható, ha rendszergazdaként vagyunk 
bejelentkezve. A felhasználóváltás a Szart-on keresztül megy. 


10.10 Weboldalak teljes megjelenítése (6. 


Ha az XP eredeti verzióját szervizcsomag (Service Pack) nélkül hasz- 
náljuk, számos weboldal nem fog rendesen megjelenni. Ennek az az oka, 
hogy a Microsoft nem integrálta a Java Virtual Machine-t, és időközben a 
webhivatkozását is levette a hálóról. A megoldást a CD-mellékletünkön 
is megtalálható szervizcsomag telepítése jelenti. 


10.11 A Windows törli az online jelszót 


Ha az első alkalommal megszakítottuk a modemes vagy ISDN-kártyás 
betárcsázást az internetre, a Windows törli a telefonos kapcsolat online 
jelszavát, és így megakadályozza a későbbi sikeres betárcsázást. A prob- 
léma nem válik rögtön világossá, mert a jelszómezőben mindig A jelszó 
megváltoztatásához kattintson ide felhívás jelenik meg. 

Hogy a többszörös hibás kísérlet miatt ki ne tiltson a szolgáltatónk, kat- 
tintsunk a kapcsolat helyi menüjében a Tulajdonságokra, és menjünk a 
Beállítások regiszterlapra. Itt csökkentsük az Újratárcsázási próbálkozá- 
sok számát 10-ről 3-ra. 


10.12 Gondot okoz az új videokártya 


Ha beépítettünk egy új videokártyát, és előtte nem távolítottuk el a régi 
kártya meghajtóját, előfordulhat, hogy a Windows nem fog rendesen el- 
indulni. Az új meghajtó telepítéséhez tartsuk bootoláskor lenyomva az 
F8 billentyűt, és válasszuk a VGA-mód engedélyezése opciót. Ezután te- 
lepíthetjük a megfelelő meghajtót. 


10.13 A hibajelentés-küldés kikapcsolása 


Ismerjük a jelenséget: amint valamilyen probléma van egy szoftverrel, 
megjelenik a Tájékoztassa a Microsoftot.... ablak. Ha ezt egyszer s min- 
denkorra ki akarjuk kapcsolni, kattintsunk jobb egérgombbal a Sajátgép- 
re. A helyi menüből válasszuk a Tulajdonságokat, és kattintsunk a Speci- 
ális regiszterlapon a Hibajelentésre. Itt kapcsoljuk be a Hibajelentés til- 
tása beállítást. A jövőben az ablak nem fog megjelenni. 


ELI Windows XP - CD-melléklet 


A könyvhöz tartozó CD-mellékleten egy átfogó válogatást 
nyújtunk át mindazoknak, akik Windows XP operációs 
rendszert használnak. 


A mellékletünkön található válogatásban igyekeztünk mindent össze- 
gyűjteni, amire egy Windows XP felhasználónak szüksége lehet. Ingye- 
nes és shareware szoftverek egyaránt szerepelnek e válogatásban és ter- 
mészetesen az XP-hez megjelent szervizcsomagok és biztonsági javítá- 
sok sem mnaradhattak le a lemezről. 


Shareware könyvtár 


Tizenkét hasznos shareware program került ebbe a könyvtárba, ame- 
lyek segítségével megkönnyíthetjük a mindennapi munkát. 


SP könyvtár 

Ebben a könyvtárban találhatók a Windows XP szervizcsomagjai a ma- 
gyar és angol verziókhoz, illetve különböző biztonsági javítások a rend- 
szerhez. Ugyancsak megtalálható az Internet Explorer 6.0 SP1l-es szer- 
vizcsomagja és az Office XP SP2-es szervizcsomagja az angol és magyar 
változatokhoz. 


Tools könyvtár 


Számos kiegészítő jelent már meg a Windows XP-hez, amelyekkel 
még kényelmesebbé tehető a rendszer. Ezek nagy részét a Microsoft adta 
ki, de azért találunk közöttük más szoftverfejlesztőktől származó termé- 
keket is. 


Tuning könyvtár 

A Tuning könyvtár olyan shareware és freeware programokat tartal- 
maz, amelyeknek a segítségével növelhetjük a Windows XP teljesítmé- 
nyét, és testre szabhatjuk a működését. 


Keresd. a Windows XP:"Home Edítiorrt a Sulinet program keretében! 

